text:
Digicel cu credito pa clientenan Pre-paga
Keda semper disponibel pa haci y ricibi yamada cu Digicel!
Digicel cu credito pa clientenan Pre-paga
ORANJESTAD, Aruba - 22 di October 2014: Pensando semper riba su clientenan fiel, Digicel ta introduci su sistema di credito pa tur usuario di celularnan riba e plataforma PREPAID. Cu e servicio aki awor bo por recarga bo cuenta cu un avance riba bo credito di hasta 2 florin pa por haci yamada.
Tin biaha ta sosode cu diripiente bo ta keda sin credito y bo mester haci un yamada urgente. Awor esaki no ta un problema mas.
Cu e sistema di credito di Digicel bo lo ta disponibel y bo lo por yama ki ora bo mester. E credito cu bo ta yama no por wordo uza pa activa bo data, solamente pa haci yamada.
Bo credito lo ta disponibel durante 24 ora y e cantidad uza (maximo di Afl. 2,-) lo wordo deduci for di bo proximo "top up" cu un adicional 20 cen di “service fee”.
Corda cu e servicio aki ta disponibel pa clientenan PREPAID solamente. Bo por activa bo credito dor di primi *170# via bo celular di Digicel.


c: text/html

text:
SYDNEY.-- Un surfista australiano ku tabata praktiká na un playa ost di e pais a resultá heridá ora ku el a ser ataká pa un tribon ku el a dal ku moketa, segun prensa di e pais a informá.
Craig Ison, di 52 aña, a sufri herida na su pia i na man pa e atake di un tribon blanku grandi, norwest di e estado di Sur New Gales, segun e diario Sydney Morning Herald.
E surfista a logra spanta e tribon i a regresá na e playa, kaminda a atendé promé ku el a ser hibá hospital, kaminda e ta grave pero stabil.
Geoff Hill, un amigu di e viktima ku tambe tabata den awa na 20 meter di distansha na momentu di e atake, a informá ku el a kuminsá rema pa yuda Ison ora ku esaki a logra subi su tabla i move bai kantu.
El a señalá ku tabata un situashon paresido na Mick Fanning, kampion di surf australiano ku tambe a rechasá un atake di tribon na Surafrika, dos siman pasá, i for di kual el a sali ileso.
Un biólogo di e pais a presisá ku e markanan riba e tabla di Ison ta indiká ku a trata di un gran tribon blanku.
Den e último dianan a mira a lo menos tres tribon di te hasta kuater of sinku meter na Evand Head, e playa kaminda e atake a sosodé i den otro lugánan serkano.

robotstxt: allowed

filter: keep


text:
PALM BEACH – Despues cu e trahadonan di e casino, no a ricibi nan pago di bonus, awe tardi nan a haya otro sorpresa. Uno cu sigur, no ta laga nan cera nan aña di un bon forma. E casino, pa cual nan ta traha, esta Aura Casino situa den Occidental Hotel, a cera su porta awe, cu ta nifica cu 44 trahado por ta sin trabou. Presidente di Sindicato FTA, Hubert Dirksz, a confirma na NoticiaCla.com awe nochi, cu e abogado di e casino, a confirm'e, cu e casino a cera su porta entrante awe. Esey el a tende durante e reunion, cu a termina diamars atardi, cu tanto gerente di e hotel como esun di casino. Diaranson merdia, lo tin un reunion cu mediado di gerencia y gerencia di hotel y casino, pa wak ki posibel otro solucion por tin pa e casino. Loke cu segun Dirksz, e gerente di hotel a bisa e lider sindical, ta cu loke ta sigur ta, cu nan lo no habri e casino aki mas. Un problema ta placa, cu e casino lo no tin mas.
ORANJESTAD - ATIA representando comercio, ta sostene e Asociacion di Fiscalistanan na Aruba (AVvB) y ta urgi gobierno pa extende e “deadline” di 30 di december 2015, pa entrega e declaracion di winstbelasting 2014. ATIA semper a expresa, di ta dispuesto pa asisti activamente, cu e introduccion di e ley nobo. Pero ATIA no tabata envolvi den e introduccion di e “Voldoening op Aangifte Winstbelasting (VAS)". CARTA PA MINISTER
ORANJESTAD - Un fin di luna, cu tremendo premio, ta locual Lotto ta ofreciendo na su clientenan, cu tin un tickets no-ganado di e wega popular di Raspa y Gana, esta Gold Rush. Esaki ta e ultimo siman, pa bo entrega bo 2 tickets no-ganado, cerca cualkier rebendedo di Lotto, tur rond Aruba. Pa ser exacto, dia 18 di december ta e ultimo wega pa participa. Pues no perde e oportunidad aki y wak pa bo ticket, tambe ta den e tombola! E ganadonan di e 3 premionan fabuloso, lo wordo anuncia dia 28 di december, den corant, riba facebook, como tambe riba e web-site di Lotto, esta www.lottoaruba.com.
ORANJESTAD – E curpa di Mia Benscosme Ortiz, a wordo duna liber, pa fiscal ayera nochi, despues cu patologo a haci autopsia riba dje. “No tin ningun motibo pa sospecha, cu un persona a comete un hecho castigabel, cu a hiba na morto di e muher hoben aki,” vocero di Ministerio Publico, Ann Angela a bisa NoticiaCla.com awe mainta. Esey ta nifica cu e trabou di Ministerio Publico, tambe a caba eynan. Ministerio Publico ta na altura, cu e famia tin otro opinion, y nan ta respeta esey.
PALM BEACH – Awe mainta, trahadornan di Aura Casino na Occidental hotel, ta rabia cu nan doño di trabou, pa motibo di bonus. Presidente di sindicato FTA, Hubert Dirksz, a confirma na NoticiaCla.com awe mainta, cu e trahadonan a pon’e na altura di e situacion. Aparentemente, e trahadonan mester a haya nan bonus paga dialuna 14 di december, pero esey lo no a sosode. “Compania no kier paga segun acuerdo den CAO,” Dirksz a bisa. Tambe segun e lider sindical, aparentemente e compania ta den problema financiero y lo por cera porta di un ora pa otro. E trahadornan ta reclama pago di bonus, cu segun nan por wordo paga awor. “E trahadornan lo no traha, si no ricibi pago di bonus,” Dirksz a sigui bisa.
ORANJESTAD – Cu un ley di nabegacion nobo, gobierno ke forsa mas seguridad riba laman. Pero den practica, e mes ta forma un obstaculo. Asina den futuro, boto mester tin un radio, hasta ora nan keda den awanan teritorial di Aruba. Pero pa un radio, e doñonan di boto mester di un 'permit', asina un otro ley cu ta regla asunto di telecomunicacion ta bisa. Esaki ta un procedura, cu ta tuma lunanan largo: di control di e radio ta un decreto, cu minister mester firma.


text:
Meta di e wepsait akí.
Ta falta hopi material i informashon na Papiamentu. Meta di e sait akí ta pa yega na un método disponibel pa tur hende na papiamentu.
Ku poko invershon por yega na método pa diferente materia riba internet, resultando den ménos gastu di método pa alumnonan.
Tambe e metodo kier provee un kantidat di pregunta, pa trein i pa test. E dosente por kopia (i modifika) e preguntanan pa un test ňf tarea.
bentahanan: Hopi hende por yega na e método.
Por korigí eror.
Por agregá video eksistente medio hyperlink.
Por wak e den klas ku beamer.
desbentahanan: -E
alumno mester di un kňmpiuter na kas. (Por download e
sait pa traha offline.)
-Ora ta referi na un video (p.e. Youtube) e chčns
pa e alumno hań’é distraí di ta grandi.
-E dosente mester disponé di un beamer.
-Skol mester di Internčt ku sufisiente spit pa
por a wak e video nan.
nota: E sait aki no ta mara na religion, ni polítika.


text:
-
Contact Us
- info@cuckoopress.com
7 indikashon ku bo amistatnan no ta real!
Awendia a bira masha komun ku hende ke tene nan sirkulo di amistat chikí. Esaki ta bin sosodé despues ku hende ripara kon mièrdè i falsu hende por ta. Usualmente ora kos ta bon, bo no mester hasi nada mashá pa bo ta rondoná ku hendenan ku ke ta band’i bo. Sinembargo ora kos ta malu, bo ta bin mira ku en realidat tin tiki of no tin niun hende pará band’i bo. Esnan ku tabata tei, a ripara ku nan no tin benefisio mas ku bo, pues nan a hala kita.
Tin ora ta difísil pa bo identifiká e amistatnan real aki, p’esei mi ta duna bo shete indikashon ku por yuda bo detektá e amistatnan ku lo bo tin ku studia nan bon, pa asina determiná si nan ta real si òf no.
1. Pa amistatnan falsu, sèn ta un ‘issue’.
Dos kos ku tin hopi impakto riba komportashon i karakter di hende ta miedu i hamber pa kos (material i/òf sèn). Un persona ku tin hamber pa material òf sèn (na ingles ‘greedy’) hopi bia ta rondoná su mes ku hendenan ku por yud’é yega na material òf sèn. Si awe bo tin, e lo ta bon ku bo. Si mañan bo no tin, bo por imaginá bo ku e lo no tin niun benefisio mas ku bo.
Ademas di esaki, tin hendenan ku sierto tipo di pensamentunan ku kisas no ta kuadra ku di bo. Por ehèmpel si abo ta un persona ku ta uza bo sèn mas konsiente, pa entre otro kria i invertí den bo yunan, bo famia, bo kas etc i bo tin amistatnan ku ta gasta sèn na paña, moda, fiesta, paranda etc, bo tin ku wak si e amistatnan aki ta respetá bo pa e manera ku abo ta skohe pa uza bo sèn. Tin hende ta krea aktitutnan hostil ku bo pasó bo no ta gasta bo sèn manera nan ta gasta di nan. Kisas nan ke bo djòin nan pa bai un fiesta òf komementu ku kisas no ta prioridat pa abo gasta sèn riba dje. Den kasonan ku bo ninga, bo ta bin mira kon poko poko nan ta bin distanshá nan mes fo’i bo. Bo por kuminsá na pensa ku riba tèrmino largu e amistat ei ta bin kaba na nada.
“Real friendship never cares for money, beauty, richness, familiarity, education or employment. It only wants a caring heart for sharing a heart.”
2. Amistatnan falsu no ta kumpli ku nan palabra.
A bira normal pa hopi hende ku nan ta benta palabra den laira pa laga bo sinti bon, pa hasi bo kontentu pa un ratu i pa kishikí bo orea. Ta masha fásil pa hende papia kosnan bunita, pero difísil pa nan mantené nan mes na nan palabra. Un ehèmpel ta amigunan ku ta bisa bo ku nan ta sostené bo den tur kos. Pero ora bo bira lomba wak bo tras, bo ta ripara ku ta bo so tei pará. Na ingles nan ta bisa “Talk is cheap”. Palabra di bèrdat ta asina barata ku hende ta duna bo nan na granèl. Pero akshon si ta ketu. Amistatnan real no ta keda na palabra so. Sino nan ta kumpli tambe. Ta akshon ta duna palabra balor. Palabra bashí ta simplemente bai ku bientu.
“Magic trick: to make people disappear, ask them to fulfill their promises.”
3. Amistatnan falsu nunka no tin tempu p’abo.
Un esküs ku hende gusta uza awendia ta ku nan ta hopi drùk. Laga mi pone mas nechi posibel: E ko’i ta ‘bullshit’. Si di bèrdat bo tin interes pa hasi algu. sea bo ta traha tempu p’e, òf bo ta traha tempu p’e. Pa un hende ku bo ta konsidera bo amigu of amiga, no ta eksistí ku bo ta “muchu drùk”. Si un amistat di bo konstantemente ta keda bisa bo ku e ta hopi drùk, uzando esei komo esküs pa indiká ku e no tin tempu p’abo, kisas ta tempu pa bo reevaluá e amistat ei. Prinsipalmente ora ku abo si semper a sòru pa traha tempu pa e amistat ei, ora ku e tabata tin mester di bo. Amistatnan real semper lo tei pa bo. No ta eksistí esküs.
“No matter how busy you are, or how busy you think you are, the work will always be there tomorrow, but your friends might not.”
(Esaki no ta nifiká si ku hende mester ta 24/7 na bo disponibilidat pasó bo tin kier. Tin e tipo di hende na’i tambe. Si bo rabia ku hende i kibra komunikashon pasó e tin dos dia sin buska bo drechi, kisas t’abo ta e amistat falsu.)
4. Amistatnan falsu no ta interesá den bo lucha, solamente bo logronan.
Den bo bida bo mester a yeg’i topa hende ku ta keda pretendé ku bo tin yen sèn, pa asina sea nan logra ku bo ta paga òf kumpra kos pa nan, òf pa asina bende bo lòt, òf kualke kos pa nan benefisio. Aunke pa sierto hendenan e por ta zona great ku hende ta pinta bo finansieramente eksitoso, pero kuantu di e hendenan aki di bèrdat ta preokupá pa bo situashon finansiero?
Si bo ta un persona ku a perde tur kos i bo ta buskando trabou por ehèmpel, mayoria di bo amistatnan ta solamente puntra si bo a haña trabou kaba òf no. Pero kuantu di nan ta yuda bo buska tambe? Kuantu di nan ta bèl bo puntra bo si abo òf bo yunan tin mod’i kome òf laga?
Amistatnan real konosé tantu bo logro komo bo retonan i nan tei pa bo i ta ku bo durante momentunan ménos agradabel, i no pa loke bo poseshonnan ta laga bo aparentá di ta.
“If someone has been there for you through thick and thin, find a way to fix your problems with them because they’re worth holding onto.”
5. Amistatnan falsu semper ke ta mihó ku bo.
Tin amistatnan ku ta solamente uza bo pa nan por tapa nan inseguridatnan. E hendenan aki semper ta puntrabo kiko bo tin òf kiko bo a logra, pa asina nan por bisa bo kiko nan tin mas ku bo. Nan ke sa kuantu sèn bo ta gana, pa asina nan bisa bo ku nan ta gana mas ku bo. Nan ke sa kuantu bia pa aña bo ta bai ku fakansi, pa asina nan broma riba bo kuantu bia nan ta bai ku fakansi. Nan ke sa kon grandi bo kas ta òf kuantu kos bo tin, pa asina nan keda kompará i sòru pa semper nan ta mihó ku bo. Nan interes no ta pa sa kiko bo tin òf laga di tin, tur loke nan ke, ta pa sinti ku nan ta òf tin’é mihó ku bo. Esaki ta únikamente i simplemente pa tapa inseguridatnan ku nan tin miedu pa dil kuné.
Amistatnan real no ta hasi e tipo di komparashonnan aki. Nan ta kontentu ku loke sea ku bo tin, basta abo ta kontentu kuné, i loke nan tin, nan ta mas ku dispuesto na kompartié ku bo!
“Fake friends want to see you do good, but never better than them. Real friends share victory together!”
6. Amistatnan falsu semper ta riba drama.
E hendenan aki semper tin un redu di konta bo òf malu di papia di un òf otro persona. Semper nan ke konta bo kiko otro hende a hasi òf laga di hasi. Kual mester únikamente laga bo hasi e siguiente pregunta: Tras di bo lomba nan lo ta hasi redu riba bo?
Generalmente ora hende ta insatisfecho ku sea nan bida òf nan kurashi pa purba algu, nan ta buska redu di hende pa sa. Prinsipalmente ora hende frakasá den algu, pa nan esei ta bira nan tópiko di dia. Esaki ta pa nan kompensá pa nan falta di kurashi di purba. Prepará bo pa dia abo logra algu ku nunka nan no tabata tin kurashi di purba.
“Who gossips to you, gossips about you.”
7. Amistatnan falsu lo tene bo abou òf hinka bo den kaminda robes.
Pa motibu ku hende ta simplemente kompliká, bo por topa bo ku hendenan ku no ke mira bo logra kosnan positivo den bo bida. E motibunan por ta diferente, pero tur tin di haber ku nan inseguridatnan. Kisas nan tin miedu ku boso amistat lo kibra si bo logra un trabou nobo por ehèmpel. Kisas nan tin miedu ku bo lo logra kosnan ku nan no tin kurashi pa purba hasi. Niun amistat real lo no pone bo kuestioná bo desishonnan pa nan inseguridatnan. Al kontrario, nan lo ke mira bo felis, nan lo ke mira bo logra bo soño i bo metanan i nan lo sostené bo 100% den tur bo reto i bo logronan. Si bo tin amistatnan ku di un otro forma ke tene bo òf wanta bo abou, òf kisas asina ke hinka bo den kamindanan robes, kisas lo bo tin evaluá laso ku e amistatnan aki si bo ke krese den bida.
“To be happy, you must let go of all the negative beliefs, emotions and people that are holding you back in life”
Ta importante pa bo wak den bo mesun persona e mesun karakterístikanan aki. Ta ilógiko ku bo ta buska e karakterístikanan di e bon amigu, kaminda bo mes no tin nan. Pasó hende ta asina. Nan gusta mustra dede riba hende, lubida ku tin tres dede ta mustra riba nan!
Despues ku bo analisá bo amistatnan, kisas lo bo bin ripara ku bo no a sobra hende den bo sirkulo. Esaki t’e motibu prinsipal ku hopi hende ke drai ‘Solo’. Lamentablemente esaki no ta posibel. Hende mester di hende. Anto lo bo sinti bo great si bo tin maske ta un hende ku bo por konfia riba dje i ku bo por ta trankil ku e persona aki lo no laga bo na kaya.
Amistatnan real ta keda ku bo “no matter what”. Sea tin Tsunami, Warwarú, Orkan, Volkan, El Niño, La Niña, La Viuda, Guera Mundial òf kualke apokalípsis, nan lo keda ku bo te n’e último momentu.
“We Ride together, We Die Together.”
Fuente: Addicted to Success
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
You might also like:
Comments
Leave a Reply
You must be logged in to post a comment.


text:
Digicel ta saka tapeit kòrá pa e strea mas nobo den su serie di Blackberry: Blackberry Bold 9700
Digicel ta saka tapeit kòrá pa e strea mas nobo den su serie di Blackberry: Blackberry Bold 9700
E smartphone fini i elegante ta kapta tur atenshon ku tur su bon funshon i aplikashonnan
Willemstad, Kòrsou- 3 di Febrüari 2010: Digicel, e kompania di selular di mas grandi den Karibe i e operador ku mas lihé ta kresiendo den Sentro Amérika i Pasífiko, awe ta presentá e miembro mas nobo di un variashon amplio di smartphonenan BlackBerry®. E BlackBerry® Bold™ 9700 ta duna klientenan e libertat i fleksibilidat pa organisá nan trabou i bida sosial ku un aparato fini i poderoso.
BlackBerry Bold 9700 smartphone ta bini ku un serie di karakterístikanan di lo último den komunikashon i multimedia den un diseño kompakto i sumamente refiná ku lo ta un atrakshon pa usuarionan tantu den uso profeshonal komo personal. E ta tuma retnan di velosidat haltu di rònt mundu, ta inkluí un built-in GPS i Wi-Fi®, imágennan di resolushon haltu, mas ora pa skucha músika (te ku 38 ora) i un keyboard kompletamente QWERTY keyboard.
Ku su diseño sofistiká, un trackpad fásil pa usa i bateria ku ta wanta largu, BlackBerry Bold 9700 smartphone ta traha pa hasi bo bida mas fásil. I, manera tur BlackBerry smartphones, e ta yuda klientenan forma nan futuro, tur dia dor di kombiná un diseño di lo último ku e mihó aplikashonnan.
CEO di Digicel Dutch Caribbean, Hans Lute, a bisa: “Digicel ta kere ku tur hende mester tin akseso fásil na Internet, email i mensahe instantáneo i smartphone BlackBerry Bold 9700 ta kapta tur atenshon den término di ofresé servisionan inovativo i aplikashonnan pa esnan ku kier keda na tòp di nan komunikashon.”
“E plannan kompetitivo di Digicel den su paketenan prepago i postpago ta ofresé un balor ku ta kumpli ku e diferente nesesidatnan di kada un di nos klientenan. E diseño nobo fini di e BlackBerry Bold 9700 tin karakterístikanan ku ta inkluí un kámara 3.2 MP, un GPS integral, i un keyboard kompletamente QWERTY pa klientenan ku kier traha lihé miéntras ku nan ta den moveshon.”
“E BlackBerry Bold 9700 ta elegante i poderoso, ta inkluí tambe un serie kompleto di karakterístikanan diseñá pa satisfasé e usuario mobil mas demandante – na trabou òf den nan bida personal,” asina Rick Constanzo, Direktor di maneho pa Latino Amérika di Research In Motion, ta bisa. “E BlackBerry Bold 9700 ta un miembro nobo di e serie BlackBerry Bold i nos ta sumamente entusiasmá pa ta traha ku Digicel pa ofresé e selular maravioso aki na klientenan den e merkadonan di Karibe i Sentro Amérika.”
E BlackBerry Bold 9700 ta disponibel serka Digicel rònt di Karibe, Sentro Amérika i Pasífiko entrante ayera.
FIN


text:
Ganadónan di kampaña pa Dia di Mama di Digicel a risibí nan premio djasabra último
WILLEMSTAD: Djasabra último e ganadónan di e kampaña dediká na Dia di Mama di Digicel a tuma nan premio; nèt na tempu pa e dia grandi. Ademas di por a probecha di e telefonnan den promoshon, tur ku a kumpra por a gana un sena pa 2 persona.
Por a gana un sena pa 2 persona na Fuoco Italian Chophouse, Karakter Beach Lounge, Papagayo Curaçao i Primas Restaurant. Na total tin sinku ganador; esnan ku a gana nan sena ta, Hubert Maduro, Roque Ignatius,
Marianne Martha, Mildred Blanken i Mezilien Atenor.
Ademas di esaki por a gana tambe den e kampaña riba Social Media usando e ‘hashtag’ #ExtraordinaryMom, e ganadó a resultá Julien Angelista ku a gana un Full Body Massage pa 2 persona na Feel Rite.
Digicel a ofresé multiple manera pa por a hasi Dia di Mama aun mas spesial. Ta gradisí tur ku a partisipá aktivamente na e promoshon i ta spera ku tur ganadó lo disfrutá plenamente sea di e sena of e full body massage. Di akuerdo ku representante di Digicel, klientenan i usuarionan di e página di Facebook di Digicel por sigui spera tipo di promoshonnan asina. Masha pabien na tur ganadó.
FIN
Riba foto athuntu por tuma nota di e ganadornan ku djasabra último tabata di bishita na Digicel Biesheuvel
pa risibi nan premio. Masha Pabien!


text:
En prinsipio e informashon ta liber pa kopia, multipliká, hasta komersial.
Algun eksepshon ta menshoná aki bou.
Tin potrčt ku ta originá di NASA ňf ESA. Reglanan di copyright di NASA i ESA ta na vigor pa ku e potrčtnan akí.
Pa potrčt prosedente di Wikipedia ta keda e kondishonnan di copyright di Wikipedia na vigor.
Potrčt ku kara di hende no tin mag di ta uzá ňf manipulá sin outorisashon.
E webmaster no ta responsabel pa informashon ku ta di lenk. Si algu no ta bon por meil na Bandabou@live.com
Remarke i korekshon ta bon bini.


text:
Comunicado CONOCE AZB SU SELECION PA CARFITA Y SUDAMERICANO JUVENIL 2015 Edad 13-14 anja
Selecion di landamento di Aruba lo participa na e Campeonato CARIFTA na Barbados e promer siman di April. E 6 landadornan den e categoria 13-14 anja ta un grupo yen di experencia ariba nivel di Carifta Swimming Championships. Den categoría di muchamuher, Aruba tin 4 landador masha fuerte y talentoso, KEELEY MADURO, FLORENCE KOCK, ANAHI SCHREUDERS y ELISABETH TIMMER. Tur cuater landador a gana varios medaya individual y den relevo den e ultimo edicionnan di CARIFTA, y sigur lo ta e equipo mas fuerte den relevo atrobe. Tur 4 damita lo competi den evetonan individual tambe. Keeley, den vlinderslag y Florence den estilo liber, ambos ta den top landadornan di nos region. AZB tin hopi speransa cu nos himno lo bai zona na BARBADOS pa e dos landadornan aki. Anahi, specialista di pecho, lo ta hopi fuerte den su distancianan. Pa Elisabeth esaki ta e promer anja den e categoría aki, sin embargo su capacidad den liber y lomba sigur lo hibele pa final.
Pa loke ta trata e mucha hombernan, Aruba lo ta bon representa cu BRANDON CHEONG y DANIEL JACOBS.
Pa Daniel esaki ta su di dos anja den e categoría aki, y prospecto ta hopi grandi cu Daniel lo yega final den tur su eventonan cu hopi posibilidad di gana medaya. Aunke cu Brandon ta den su promer anja den e categoría , su temponan den estilo pecho sigur lo ta un di e mas liher nan na Barbados.
Daniel lo competi den tur distancia di estilo liber y tambe den Combinado Individual y Brandon lo competi den pecho y libre distancia cortico
Despues di Carifta, e 6 hobennan aki, esta KEELEY, FLORENCE, ANAHI, ELISABETH, BRANDON y DANIEL lo biaha for di Barbados directamente pa Lima, Peru, pa competi na e Sudamericano Juvenil 2015, cual lo tuma luga dianan 13 pa 18 april. Esaki lo ta e prome biaha cu e grupo hoben aki por participa na e Sudamericano. Tur 6 atletanan lo competi den eventonan individual y den relevo.
Sudamericano lo conoce relevo mixto, 2 mucha muher y dos mucha homber. Aruba lo particia den relevo di mucha muher 13-14 y den e mixed relays 13-14.
E campeonato aki ta di nivel hopi halto door di participación di paisnan grandi den landamemto manera Brazil, Colombia, Venezuela y Argentina.
Nos ta desea tur atleta hopi exito den e dos competencianan aki.


text:
E Famoso fruta: Bo a yega di tende caba di Adam cu Eva... e dos prome hendenan cu Dios a crea... bo ta corda cu Dios a taha nan di come fruta di un mata cu tawata den e hardin? Pero na luga di obedese Dios, nan a obedese un colebra cu a bisa nan pa hasi net contrario, esta pa nan come fruta for di e mata cu Dios a taha nan. Nan a come di e fruta toch pa cual motibo nan a haya nan mes den problema cu Dios.
Abo ta reconose e susedido aki den e temponan di awo? Wel, ta parce cu ta tur dia nos ta para cu e famoso appel den nos man, cla pa come for di e mata cu Dios a prohibi Adam cu Eva, cla pa desobedece Dios. Sea ta tata, mama, yiu, maestro di skol, docter, gobernante, polis, abogado, huez, sacerdote, comerciante, etc., tur ta para tur dia, un cantidad di biaha pa dia cu e famoso appel den man. Pa cada decishon cu mester tuma nos ta para cu e famoso fruta den nos man: Kende nos mester obedece; Dios of e colebra?
Despues cu Adam y Eva a desobedece Dios, nan a wordo sacá for di e hardin di Eden; e espirito trankil, e alma trankil a perde trankilidad y mester bai traha duro pa recobra pas y trankilidad cu ta hasi hopi di falta. E consecuencia di e error di Adam cu Eva a pasa di generashon pa generashon. E ser humano a keda en busca di e pas y trankilidad cu Adam y Eva laga bai perdi pa medio di nan desobedencia. Y ata nos awe'n dia, tur dia atrobe cu e famoso appel den nos man. E decishon cu nos tuma tambe lo tin consecuencia pa nos bida y di nos decendientenan. Si e escohencia cada biaha ta pa desobedece Dios, e mal consecuencia lo bini pa nos tambe mescos cu den caso di Adam cu Eva. Nos por confirma esey for di bida di rey Salomon; su escohencia pa na final desobedece Dios a conduci na un bida sin trankilidad p'e y pa su decedientenan.
Cada biaha cu bo mester tuma un decishon, corda cu bo tin e famoso appel den bo man. No ta importa si ta un asunto chikito of decishon riba algo grandi. E famoso fruta ta den bo man mescos cu Adam y Eva.
Sea agradecido na Dios cu E a manda Cristo bin mundo pa reestablece obediencia absoluto na Dios pa medio di Cristo. Cada biaha cu nos dicidi di imita Cristo den nos decishonnan diario, nos ta dicidi di no come for di e famoso appel pero trapa riba cabes di e colebra. Cada biaha cu nos tuma un decishon cu amor di Cristo, nos ta dicidi di no come for di e famoso fruta pero trapa riba cabes di e colebra.
Sea nos ta dicidi di imita Cristo, siguiendo Su enseñansa di obedencia na Dios y asina yega na e felicidad cu Adam y Eva a laga bai perdi, of nos ta ripiti e hecho di adam cu Eva i sigui perde e pas, trankilidad y felicidad cu tanto nos ta busca.
Con nos por sa ki decishon pa tuma den bida? Por ehempel pa medio di lesa e Bijbel Santo cu un bon guia of pa medio di bai santo sacrificio di misa y sucha hopi bon kiko pastor ta predica, nos por haya e conosemento di e palabra di Dios y haya sa asina kiko Dios ta spera di nos hechonan. Asina nos por haya sa ki decishon pa tuma den bida diariamente, ki decishon pa tuma na tur momento pa asina no come di e fruta pero trapa riba cabes di e colebra; esta, tuma un decishon cu ta agrada Dios, Cristo y Spirito Santo y asina trapa riba cabes di e colebra.
Si nos trata cu sinceridad tur dia y tur momento di sigui Cristo, cu tempo nos ta haya hopi forza, pa no come di e fruta y pa trapa cabes di e colebra.......


text:
Trup
Verkenernan ta forma parti di trup. Verkenernan ta e hobennan di 12 pa 15 aña di edat.
Unifòm di verkennernan ta: Barèt pretu, kamisa di kaki ku manga kòrtiku ku dos saku, karson di kaki kòrtiku, sapatu pretu i mea largu kolo di kaki, faha di kueru maron, dashi blanku (te ora e instalá). Ora e instalá e ta haña su otro dekorashon i dashi di grupo. Mucha muhé ta bisti meskos ku e mucha hòmber pero ku saya karson di kaki.
Tur aktividat Verkèner mester tin huntu ku nan: Beker, buki di Verkèner (stènsil), map ku blachi bashí pa por tuma nota, pen i pòtlot, lensu limpi i kabuya.


text:
Tim
Na Hulanda mi a traha ku hende ku ta den situashon di krísis. Na aña 1993 mi a bin biba Boneiru i mi a kuminsá traha komo boluntario den guia di drogadiktonan.
Hopi lihé mi por a kuminsá traha komo trahadó sosial na Fundashon Reclassering Bonaire i despues komo direktor interino. Mi a ripara den e trabou ei ku hopi hóben ku a kai den man di hustisia a haña i no a haña sufisiente guia i estímulo pa desaroyá nan talentonan. Pa traha preventivo i tambe pa duna hóben oportunidat pa desaroyá nan mes di un manera positivo mi a lanta, huntu ku un grupo di boluntario e sentro pa Hubentut Jong Bonaire.
Despues di a traha 7 aña den maneho di Jong Bonaire mi a kuminsá den aña 2006 na Fundashon FORMA. Na FORMA bo por kombiná formashon, edukashon, enseñansa i kuido, kua ta e pilarnan pa halsa oportunidat pa hende. E meta di FORMA ta ku adultonan i adultonan hóben por haña enseñansa pa drecha nan posishon riba nos merkado laboral.
E forsa di FORMA ta ku nos tin bista riba e individuo i huntu kuné nos ta desaroyá un trayekto individual loke ta pas ku su kompetensianan i posibilidatnan i su perspektiva pa futuro.
Semper mi a gusta di traha ku sifra, i p’esei aki na Bonaire mi funshon nan tur tabata komo tenedó di buki. Pero tambe mi a manehá un negoshi ku ta agensia di seguro kual a hasimi realisá ku seguro tambe ta un fishi hopi interesante.
Despues ku pa un par di aña mi tabatin mi propio negoshi di atministrashon, mi a disidí na 1997 di bai biba Hulanda. Einan mi a traha 8 aña na Interpolis, un kompania di seguro hopi grandi, kaminda mi tabata atendé i paga dañonan ku hendenan tabatin na nan kas òf negoshi.
Na 2005 mi a bin bèk Bonaire i mi a bin traha aki na Forma, den promé instante komo tenedó di buki. Awor pa un tempu kaba mi ta Manager Finansa i Asuntunan General.
Esaki ta un trabou ku hopi variashon i hopi intensidat, nèt lokual ku mi ta gusta. Bou di “Asuntunan General” ta kai por ehèmpel e parti di Rekurso Humano i tambe supervishon i mantenshon di e fasilidatnan di Forma.
Den un par di aña Forma a krese i a haña un lugá importante den e komunidat Boneriano. Mi ta orguyoso di ta kontribuí ku e kresementu importante aki.
Mi a studia Publisidat i mi a traha ku plaser den e área aki pa basta aña. Den 2006, ora ku mi a kaba hasi 40 aña mi a puntra mi mes si lo mi ke keda traha pa semper den e área di komersio. Mi a kuminsá sinti ku mi ke hasi algu ku ta hasi diferensia den bida di hende. For di e posishon di Marketing & Sales Officer di un kompania di telefon ku mi tabata ehersé mi a disidí di solista riba un funshon di kordinadó di estudionan di MBO na FORMA. Mi tabatin e privilegio di por a pone e promé departamento di MBO nivel 1 aki na Boneiru riba pia. Nos di FORMA tabata e promé di e islanan di Antia ku e kuminsá ku estudionan usando e método di competentiegericht leren. E promé estudio tabata Asistente Kualifika pa Trabou nivel 1.
FORMA ta un instituto kaminda mas o ménos 25 hende ta traha. For di dia mi a kuminsá traha na FORMA mi tabatin e pensamentu ku nos tabata falta un hende ku ta kontrolá i hasi e trabounan di e diferente departamentunan uniforme. Kada departamentu tabatin su forma di traha i tabata tin kada un otro prosedura. Den 2007, ora mi a kaba yega na FORMA no tabatin oido pa esaki serka nos direktiva.
For di 2010 nos komo instituto di edukashon ta kai bou di inspekshon di enseñansa di Hulanda. For di e promé bishita ya a sali na kla ku nos mester bai na implementá un instrumento di kalidat den e organisashon. For di 1 di febrüari 2012 mi a wòrdu apuntá komo manager di kalidat pa asina guia e organisashon pa yega na un plan pa drecha i renobá e kalidat di nos prosesonan.
For di 1 di yüli 2005 mi a bin traha na FORMA komo asistente atministrativo pa e departamento di Sociale Vormingsplicht. Ami ta un di e personanan ku tin mas tantu tempu ta traha na FORMA.
Promé ku mi a traha na FORMA mi a studia Financieel Administratie niveau 4 na EPI na Aruba. Aktualmente mi ta den funshon di Financial Assistant aki pa hinter FORMA.
Despues di mi estudio komo dosente maneho di komportashon i aktitut (Omgangskunde), mi a traha ku hopi entusiasmo den MBO den Hulanda. Aparte di duna lès di Abilidat Sosial, ‘Siña, desaroyo pa trabou/ofishi i suidadania (‘Leren, loopbaan en burgerschap’), mi ta spesialisá den eksaminashon pa MBO.
Dos aña pasá mi a muda pa Boneiru. Promé mi a traha den enseñansa sekundario. Awor mi ta traha komo kordinadó di MBO. Lokual mi ta hasi den mi trabou aktualmente ta entre otro desaroyá estudionan di MBO.
Ku hopi plaser, huntu ku un tim di dosentenan hopi motivá, nos ta desaroyá edukashon ‘na midí.’ Esei ta nifiká ku tur studiante ta haña un chèns pa siña, pa haña konosementu, desaroyá abilidatnan i aktitut ku ta nesesario pa subi merkado laboral òf pa sigui studia. Nos ta stimulá kada studiante pa desaroyá su mes óptimo personalmente i riba tereno profeshonal, pa medio di atenshon pa ku nesesidat di kada studiante individual.
Mi nòmber ta Pierre Perigault Monte. Despues di a nase na Kòrsou mi a bai biba na Den Haag. Mi a traha na Merka i na Hulanda. Despues mi a hasi Akademia Pedagógiko mi a studia Onderwijskunde. Mi a traha komo dosente i mi a duna hopi training den pasado di abilidat sosial. Tambe mi tabata responsabel pa vários proyekto.
Promé ku mi a bini traha na FORMA, mi tabata hefe di departamentu na un skol sekundario pa studiantenan ku problema pa siña i komportashon, asina yamá “voortgezet speciaal onderwijs ( vso)” i “zeer moeilijke opvoedbare kinderen (zmok)” na Amsterdam.
For di promé di mart 2012 mi ta kordinadó di Trayekto Sosial di Oportunidat pa Hóben ( Sociale Kanstraject Jongeren (SKJ) anteriormente Sociale Vormingsplicht (SVP).
FORMA ta duna hóbennan den e edat di 18-24 aña e posibilidat pa bolbe drenta enseñansa regular hasiendo un trayekto di formashon. Den e trayekto aki ta traha riba abilidatnan pa por funshoná optimalmente riba merkado laboral.
Nos ta purba saka tur loke tin for di e hóben pa nan por eskalá i funshoná optimalmente!
Mi nòmber ta Anke de Jong i mi a nase na Hulanda. Ora mi tabata un mucha mi tabata gusta duna lès i aktua. Ora mi a kaba mi HAVO mi a skohé pa sigui e PABO. Despues mi ke a haña sa mas tokante di mucha ku difikultat . Mi a sigui e estudio Enseñansa Spesial pa siña mas tokante mucha ku nesesidat spesial. For di 2001 mi ta duna lès. Mi tin hopi eksperiensha ku mucha for di skol Básiko. Loke mas mi gusta ta prepará músikanan i presentashon! Alumnonan ta bira un persona diferente ku por ekspresá nan mes.
Ora mi a yega Boneiru, sinku aña pasá, mi a gusta mesora e manera di biba aki. Mi a duna lès dos aña mas na un skol básiko i despues mi a traha un aña ku un guia turístiko den naturalesa di Boneiru.
Mi ta sinti falta tòg di duna lès na mucha i p’esei mi a bai duna lès Hulandes na Forma. Mi gusta partisipá mi entusiasmo,i mustra ku tur kos ta posibel i e ta importante pa bo sigui bo kurason. Hasi kos ku bo gusta i sigui hasi e kosnan ku bo gusta! Studiantenan na Forma tin un chèns pa demonstrá esaki!
Tempu ku mi a kaba skol básiko mi a bai SGB sin sa kiko mi tabata ke bira eksaktamente den futuro.
Un persona hopi yegá di mi a bira malu i mi a disidí di skohe sektor kuido i bienestar pa ami por a kuid’é .
Segun tempu a pasa mi a bai sigui studia na Kòrsou i mi a bai spesialisá mi mes den sektor di beibi i hóbennan. Despues di a kaba mi estudio na Kòrsou mi a bai Hulanda bai sigui studia i desaroyá mi mes.
Despues di algun aña mi a bini Boneiru bèk. Na Boneiru mi a traha un tempu na un krèsh i despues mi a resultá na FORMA. Aki mi ta traha komo asistente di klas.
Mi a nase na Kòrsou. Mi ta un hóben ku gusta siña i semper tabata kue tur oportunidat pa siña algu tene ku 2 man, sin sa unda mi tabata saka tempu pa hasi tur. Mi hopi faborito ta obra di man. Banda di esaki mi gusta kanta, baila i aktua. Tambe mi ta un karnavalista di alma i kurason.
For di chikí mi tabatin e deseo pa bira mener di skol. Despues di HAVO mi a bai studia na Universidat di Antia hulandes pa Dosente di segundo grado di papiamentu. Despues di a finalisá e estudio akí ku éksito mi a kuminsá traha na Maria Immaculata Lyceum na Kòrsou. Pareu ku esaki, mi a kuminsá ku studia pa Master den Edukashon i Kultura i dosente di promé grado di papiamentu.
Meimei di 2011, situashon den sektor di edukashon na Kòrsou a kuminsá tambaliá ku konsekuensia ku mi no tabatin trabou pa e aña eskolar 2011/2012. Den e buskamentu pa un trabou akí, mi a solisitá riba un vakatura di FORMA pa trahadó di formashon edukativo. Mi a pasa e proseso di solisitut ku éksito. For di yanüari 2012 mi tin e funshon di trahadó di formashon edukativo i dosente di papiamentu na FORMA.
Traha ku hóben semper tabata loke mi ta sinti mi na kas kuné. Mi ta hasi mi máksimo pa e hóbennan sinti nan bon, satisfecho i komprondé loke nan mester siña. Mi ta masha kontentu di por ta forma parti di e tim kampion di FORMA.
Rosmarin Mercera-Craane ta traha for di 2009 na Fundashon FORMA.
Mi a kuminsá komo asistente di klas na inisio di e departamentu AKA (Arbeidsgekwalificeerd Assistent) na FORMA. Aktualmente mi ta funshoná komo aspirante edukativo i di formashon. Arbeidsgekwalificeerd Assistent ta un estudio riba nivel 1 di M.B.O, ku ta prepará e studiantenan pa un funshon di asistente den merkado laboral.
For di un edat yòn mi tabatin e ambishon pa bira yùfrou di skol. Mi a kuminsá mi karera na Hulanda komo lider den diferente krèsh i skol di bario i asistente di klas na skolnan básiko. Semper mi a bisa ku mi ta bai kue eksperensia den eksterior pero pa mi por bin yuda mi isla natal. Regresando Boneiru bek mi a duna mi aporte na diferente instansia por ehèmpel Maria Hopner, Kolegio San Luis Beltran, Boneriaanse Jeugzorg, FESBO i Fundashon FORMA.
Mi parti fuerte ta ku mi por “hinka” mi mes den sapatu di e studiantenan. Dor di esaki mi por ta un sosten,I tin komprenshon i mi por ofresé e guia nesesario na un manera profeshonal. Mi ta hopi kontentu di por toka parti den e desaroyo di nos komunidat di Boneiru.
Ta p’esei mi tei tur dia di nobo ku un sonrisa di goso pa e studiantenan di Forma!.Mi ta gusta mi trabou i mi ta hasié ku hopi dedikashon.
Despues di a traha den pasado kaba na FORMA komo guia di trayekto i dosente MBO nivel 1 asistente di Horeca, mi a bolbe bin traha bek pa FORMA den un funshon nobo, kual ta EVW’er. Esaki pa mi ta algu nobo, dor ku nos ta traha competentiegericht ku e studiantenan.
Mi tin eksperiensha kaba ku VMBO klasnan 2,3 i 4 di PKL/PBL i tambe MBO nivel 1,2,3 i 4, pues loke ta trata, anda ku e hóbennan no ta un problema pa mi. Aworakí e challenge pa mi ta: dominá e competentiegericht lesgeven pa mi por prepará e studiantenan dunando nan lo máksimo di mi pa nan por kaba ku un aktitut laboral profeshonal.
Overdracht van kennis, de begeleiding van leerlingen en het stilstaan bij het individu en persoonlijke omstandigheden geven de mogelijkheid te helpen bij de ontwikkeling van jongeren en volwassenen.
Na 17 jaar in de horeca werkzaam te zijn geweest heb ik bij Forma de kans gekregen mijn energie en toewijding in te zetten voor de persoonlijke begeleiding die Forma haar studenten biedt.
Vrijheid, liefde en respect zijn noodzakelijk voor de ontwikkeling van elk individu en bieden in combinatie met een brede kijk op de wereld, tal van eerder verborgen gebleven mogelijkheden voor een andere toekomst.
……….de kans dat verschil te kunnen maken…………..
Na aña 2011 mi a bin biba na Boneiru i pa e temporada aki mi a traha 1 aña na Fundashon Sentronan di Bario Boneiru, komo teamleider di tra’i mèrdia. Despues di esaki mi kier a drenta un otro rango di profeshon ku tin di aber ku enseñansa.
Pa e motibu aki mi a skohe FORMA komo mi lugá di trabou. Awor aki ku mi ta trahando na FORMA mi tin e funshon di "onderwijsassisntent". Esaki tabata un kambio hopi grandi, pa motibu ku e dos profeshonnan aki tin hopi diferensia for di otro.
Pero ku plaser mi por bisa ku trahando na FORMA ta un eksperensia "great’".
Na aña 2002 mi a kuminsá na Forma, den e temporada ei pa hasi un estudio. Mi a hasi diferente kurso na Forma manera kurso di atministrashon i resepshonista.Na aña 2010 mi a drenta den servisio di Forma komo telefonista/resepshonista i mi a hasi esaki pa dos aña largu.
For di e aña aki esta 2013 mi ta traha den reprokamer i komo bode . Mi ta gusta mi trabou na Forma dor ku mi mes a bai skol akinan mi sa kiko Forma ta nifiká.
Mijn naam is Helena Paz Baarn en ik ben sinds 22 januari 2013 werkzaam bij FORMA in de functie van Maatschappelijk werkende. Ik ben van Surinaamse afkomst en op mijn 18e ben ik naar Nederland verhuisd om te gaan studeren. Al langer dan 30 jaar ben ik getrouwd met een Antilliaan. Mijn schoonmoeder was van Boneriaanse afkomst en mijn schoonvader was een Yu di Korsow.
Ik heb op de Haagse Hogeschool mijn getuigschrift HBO Maatschappelijk Werkende behaald met als keuzevak Psychiatrie en specialisatie Arbeidsmarkttoeleiding. De opleiding vertrouwenspersoon heb ik afgerond en heb 5 jaar naast andere functies voor een organisatie met 1900 man/vrouw als vertrouwenspersoon gewerkt. Later ben ik Supervisiekunde gaan studeren. Binnen deze opleiding heb ik het traject Coach, Trainer en Professionele Begeleidingskundige afgerond. Ik ben maatschappelijk werkende, trajectbegeleider, vertrouwenspersoon, vakdocent, trainer, coach en supervisor (professioneel begeleider).
Een pre in zulke functies is het volgens de methodiek duidelijk hanteren van “vertrouwelijkheid “ afstand en nabijheid” duidelijke grenzen hierin hanteren.
In Nederland heb ik binnen verschillende organisaties (van kleine bedrijven met 24 personeelsleden tot grote bedrijven met meer dan 1000 personeelsleden) in verschillende functies op HBO-niveau gewerkt. Voornamelijk in de functie van Begeleidingsdeskundige waarbij het Maatschappelijk werk de rode draad is. In 2005 ben ik naar Bonaire verhuisd. Eerst heb ik als Arbeidsinspecteur bij Arbeidszaken gewerkt en later bij Dutch Antilles Express als Hoofd afdeling Human Resources.
In de functie van Maatschappelijk werkende bij FORMA, ben ik altijd bezig met studenten en hun sociaal-, emotionele- en psychische problemen. Ondanks de vaak multiproblemen is het een leuke, zeer afwisselende baan, gericht op de toekomst van onze jongvolwassenen op Bonaire. Meehelpen om de problemen, die hun toekomst belemmeren, in kaart te brengen waarbij hun zelfredzaamheid voor mij de hoogste prioriteit is. Ik ben altijd professioneel geïnteresseerd in de ander. De ander ondersteunen, op weg helpen om zijn/haar doelen te behalen en om de aangeboren en aangeleerde talenten volledig te benutten.
Na aña 1995 mi a kaba mi estudio na Hulanda komo terapista di komunikashon, idioma, stèm, oido i rosea (logopedie). Mi a disidí di keda Hulanda pa sigui studia i traha pa haña eksperensia. Fin di aña 2002 mi a bin biba Boneiru bèk, ku hopi animo pa kontribuí na desaroyo di Boneiru. Mi a hasi diferente trabou na Boneiru. Mi a traha komo terapista ku mucha i adulto, mi a duna lès na FORMA i tambe desaroyá material pa alfabetisashon. Tambe mi tabata enkargá ku e desaroyo di e kontenido di e proyekto di SEBIKI ‘Mi gusta lesa’. Esaki ta un programa pa stimulashon di lesamentu pa mayor i yu.
Na ougùstùs 2010 mi a kuminsá traha na FORMA komo kordinadó di alfabetisashon. Mi trabou ta hopi dushi i variá. Lokual ku mi gusta mas di mi trabou ta ku mi ta traha ku hende i nan desaroyo.
E lema di e departamentu di Alfabetisashon ta:
‘Siña lesa i skibi? Awor por!’
Komo adulto bo por siña lesa i skibi. Na FORMA e kursistanan di Alfabetisashon ta demostrá ku esaki ta posibel!
Hopi biaha den komunidat mi ta tende ku hendenan no ta motivá pa siña, nan no ta motivá pa bai dilanti. Mi no ta kere den esaki. Mi ta kere ku bo mester duna e hende konfiansa i e hèrmèntnan nesesario pa e desaroyá su abilidatnan, asina su motivashon ta krese. Na momento ku e hende eksperensiá e balor di su kalidat i siña manehá su difikultat, e ta motivá pa sigui forma i eduká su mes. E hende mester sinti ku ‘Mi Por!’. Mi ta kere ku ta esaki nos ta ofresé na FORMA, e lampi pa lusa e hende su kaminda pa yega na su propio desaroyo. Nos ta ofresé e klaridat i bista pa futuro, pero ta e hende mes tin ku kana e kaminda.
Ta un plaser pa mi por presentá mi mes. Mi nòmber ta Sofianka Merenciana, nasi na Bonaire.
Despues di a kaba skol sekundario aki na Bonaire, mi a bai Aruba kaminda mi a hasi MBO atministrashon na EPI sektor ekonómiko. Ora ku mi a finalisá MBO mi a sigui pa Hulanda pa por a hasi HBO. Mi a bai den e direkshon ekonómiko pero den un korto tempu mi a deskubrí ku esei no ta nada pa mi. Asina a resultá ku mi a bai hasi Office Management i a logra kaba esaki.
Na momentu ku mi tabatin e diploma den mi man ainda mi no tabatin e satisfakshon di bai traha henter mi bida den e direkshon aki. E deseo for di skol sekundario pa bira yùfrou di skol tabata grandi ainda I mi a tuma e desishon di sigui mi kurason I kuminsá na un di dos estudio riba nivel di HBO. Mi a bai hasi e estudio di dosente di Hulandes. E lucha tabata grandi pero mi por gradisí Dios pa Su sabiduria pa a logra kaba I ku awe mi por tin e papel den mi man.
Mi a traha algun tempu na Hulanda komo dosente di Hulandes i nt2. Despues mi a regresá Bonaire pa kumpli ku e soño di por yuda hendenan aki i siña nan e idioma. Mi a traha algun tempu na skol sekundario i awor mi ta resien na Forma kaminda mi ta traha komo EVW’er i dosente di hulandes.
Mi ta hopi kontentu di ta akinan i tin e deseo grandi di yuda nos hóbennan bai dilanti. Mi ta konvensí ku huntu nos por logra hopi!
Te ku dia di awe mi por bisa ku un kurason kontentu ku mi ta lanta tur mainta bin trabou ku hopi plaser i gana pa traha. No solamente mi trabou ta dushi pero mi koleganan ta e chèri riba e bolo. Den mi funshon komo resepshonista/telefonista ta hopi importante pa stral positivismo pasobra mi ta e promé i delaster hende ku nos bishitante i studiante ta wak òf tende ora nan ta yega òf bandoná nos edifisio.
Mi ta kaba mi mensahe ku e siguiente dicho "Dunami un trabou ku ta pas ku mi i lo mi no traha nunka mas". Frienldy cheers.
Despues di un periodo basta largu di studio na Hulanda, mi a disidí di regresá kas bek i duna aporte na nos komunidat Boneriano. Dor di e eksperensha di traha ku hóbennan den grupo i individual, mi a opta pa bin forma parti di e tim di FORMA.
Na FORMA mi ta haña e oportunidat pa traha ku e hóbennan den grupo i tambe individual. Komo trahadó na FORMA mi ta haña e chèns tambe pa sigui desaroyá mi mes.
Regresá mi isla bèk i forma parti di e tim di FORMA ta e mihó desishon!
Despues di a kaba di studia Agogisch Werk, spesialisashon pa traha ku mucha na Hulanda mi a bai Kòrsou. Mi a bai traha den un internat, ku muchanan di 4 pa 13 aña. Despues mi a bai studia na Akademia Pedagógiko, loke ta Lofo awendia. Mi a bai traha den enseñansa. Mi a traha na diferente skol, den diferente grupo.
Mi a para 8 aña dilanti klas i 7 aña i mei dunando lès di moveshon i konsientisashon pa kome i biba salú (Gezondelevensstijl en Bewegings onderwijs (GLB.).
Mi a hasi hopi kos ku mi alumnonan. Di planta, bai laman, bai kamper te ku bai un wikènt Boneiru. Mi a traha 2 aña i mei trabou boluntario den un kas di hende grandi. Tur djadomigu hiba e kliente nan kapel i despues hibanan nan departamentu.
Despues di 12 aña i mei mi tabata buska un kos nobo, algu otro, trankilidat i solo. Mi a kuminsá buska informashon riba página di Internèt di Bonaire.
Mi a manda mi kartanan di solisitut i a pone mi cv online. Mi a risibí un mail di Forma pa bin traha komo dosente di Alfabetisashon. 8 ougùstùs 2013 mi a drenta servisio. E trabou ta hopi interesante i varia. Un tim masha kolegial.
Despues di a terminá ku mi estudio di Turismo, mi a studia maneho di komunikashon internashonal, Bachelor den International Communication Management. Mi a traha na Hulanda i otro paisnan, primeramente ku proyektonan di merkadeo. Na Philips CLS mi a kuminsá traha den merkadeo di produkto, despues mi a krese pa Retail Training Manager. Akí nos tabata traha ku e konsepto di train-de-trainer, den kua a hasi un renobashon di e Master training. Den e trabou akí mi a realisá ku mi ker a kontribuí na desaroyo di hende. Pa e motibu akí mi a solisitá komo mènedjer di estudio na NCOI (Nederlands commercieel opleidingsinstituut). Den e trabou akí mi tabata responsabel pa e desaroyo, akreditashon i kalidat di estudionan riba nivel di bachelor, manera ‘bedrijfskunde’, ‘Logistiek’ i Economie. Mi tabata traha huntu ku profeshonalnan pa desaroyá i optimalisá estudionan segun e delaster desaroyonan de n enseñansa.
Na 2013 mi a bai Asia. Loke mi ta enkantá kuné ta biaha, skibi, baila (Zouk, Bachata, Merengue, Salsa) i windsurf. Pa mi propio desaroyo mi ta haña importante pa diskubrí i eksperensiá otro kultura i hendenan rondó di mi.
Na mart 2014 mi a muda pa Boneiru pa kuminsá ku un reto nobo. Mi ta entusiasmá pa por usa mi konosementu i eksperensia den e área di edukashon i komèrsio na FORMA. Mi ta dediká pa por guia i kompartí mi konosementu ku profeshonalnan i freelancers, pa asina e persona por sigui desaroyá su. Mi ta kompartí e pensamentu di FORMA, kaminda tur hende ku ke siña ta haña un oportunidat pa por hasi esaki. Den un tim profeshonal nos ta desaroyá kursonan na midí pa kompanianan i organisashonnan independiente. Si bo ta deseá pa bo personal sigui desaroyá nan mes i bo ta deseá un estudio òf kurso dirigí riba e situashon di trabou na FORMA bo mester ta!
Na desèmber 2009 mi a finalisá mi estudio di Dosente di segundo grado di papiamentu na Universidat di Antia Hulandes i aktualmente mi ta den e fase final di e estudio Master di papiamentu.
Banda di esaki mi tabatin e oportunidat durante mi nuebe añanan na Kòrsou, pa optené eksperensia na diferente skol i instansia ku a permití mi desaroyá mi mes komo un dosente kompetente. Esaki sigur komo ku mi ta disponé di e entusiasmo nesesario pa brinda studiantenan (ku ta pará sentral den nos enseñansa) e oportunidat pa desaroyá nan mes optimalmente.For di kuminsamentu di aña eskolar 2014 – 2015 mi ta habitá atrobe na mi isla natal Boneiru. Aki mi a risibí e oportundat pa forma parti di e tim di FORMA komo dosente di papiamentu i di e manera akí duna alabes mi aporte na komunidat di Boneiru.
Mi ta di opinion ku mi ta disponé di e motivashon, konfiabilidat i abilidatnan komunikativo nesesario pa trata ku studiante i tambe ku mi koleganan.
Di karakter mi ta un persona hopi positivo i responsabel. Banda di esei mi ta konsiderá pintamentu (realismo di potrèt) di hende komo un di mi talentonan di mas mihó. Mi ta konvensí ku dor di yuda bo prohimo di kualke manera ku por ta, lo bo tin alegria den bo propio bida. P’esei konsiderando esaki, mi tabata donòr di sanger durante e último dos añanan na Kòrsou promé ku mi a regresá Boneiru. Mi gusta balia i aparte di esei mi ta un amante di arte, bestia i naturalesa.
Ami ta Edselin Kirindogo, mi tin edukashon profeshonal komo trahadó sosial riba nivel HBO i mi ta kualifiká pa duna lès den di dos grado. Despues di mi estudio na Hulanda mi promé eskperensia laboral tabata na Stichting Reclassering Curacao. Dor ku e edat di klientenan a baha drástikamente, mi a tuma e desishon pa bai traha na Sentro pa Guia Edukashonal (SGE) pa mi por enfoká mas riba trabounan di formashon i prevenshon.
Komo ‘Schoolondersteuningsconsulent’ na SGE mi a duna guia na tim di skol, edukadó, lider di internado i hóben riba tereno di optimalisá struktura di kuido di alumno, edukashon i asuntunan di enseñansa, kasonan relashoná ku problema di komportashon i sosial emoshonal.
Na ’Openbaar Secundair Beroepsonderwijs Deeltijdopleidingen’ mi a traha komo ‘part- time’ dosente den guia di plan personal di desaroyo i abilidat sosial.
Despues di VUT mi a traha na :
Proyekto ‘Rumbo pa trabou’; trayekto siña i traha pa prepará desempleadonan drenta merkado laboral, mi a aportá ku e materia di abilidat sosial.
‘Psychologisch trainingsbureau Experientia nv.’ den preparashon di bekado ku ta bai studia den eksterior i studiantenan ku ta kuminsá nan promé aña na e.o.University of Curacao.
Klínika di adikshon Brasami pa yuda klientenan kibra e patronchi di adikshon pa medio di un aserkamento kognitivo terapeutiko.
Algun otro kurso ku mi a sigui ta: ‘ambulante hulpverlening in de Licht Verstandelijke Beperking-problematiek’, ortografia di papiamentu, EQUIP, ‘cursus toets constructie SBO i ‘Voortraject Hoger Bedrijf Informatica’.
Tin un dicho ta bisa; ‘debchi por bira dies plaka’ esaki ta enserá ku si un persona ke e por logra krese i desaroyá su mes. E konvikshon aki mi ta purba na traspasá na nos grupo di enfoke aki na Fundashon Forma.
Durante i despues di mi estudio na UNA/CURISES mi a laborá pa mas òf ménos 5 aña na un banko lokal den e departamento operashonal. Tambe mi tabata liderá un tim di profeshonal nan hóben, motivando nan pa sigui traha riba nan desaroyo pa medio di reunion nan, seminario i atenshon personal.
Despues mi a traha 2 aña na un ofisina di Real Estate aki na Boneiru. Na e ofisina aki mi a inisiá mi karera den e área finansiero, manehando e entrada i salida i reportando esaki na e direktor regularmente. E último 8 lunanan tambe mi tabata enkargá ku tur loke tabatin di haber ku ofisina, loke nan ta yamá Office Manager.
Mi trabou nan tabata semper variá iI totalmente diferente di loke mi ta hasi aki na FORMA.
Mi motivashon den e área di enseñansa i desaroyo a surgi na momento ku mi a wòrdu invitá na un skol sekundario pa a forma parti di e tim di komishon di eksamen. E echo di a para dilanti di klas tabata sufisiente p’ami a realisá ku e área aki ta algu ku ta pas ku mi. Asina ku e oportunidat a presentá, mi a inskribí mi mes pa hasi estudio di Pedagogisch Getuigschrift (PG) ya mi por bira ‘bevoegd’ pa duna lès.
Aktualmente mi ta dosente di matemátika aki na FORMA i mi ta hopi entusiasmá ku e reto nobo aki.
Algun di mi kualidat nan komo persona ta:
Mi ta un sirbidó di naturalesa. Mi gusta yuda i sirbi mi próhimo.
Frekuentemente mi ta tende ku mi ta un persona amikal i un bon tim player.
Mi lema ta:
Tur ser humano ta speshal i digno di atenshon, komprenshon i amor.
Promé ku mi a bin traha nan FORMA mi a traha hopi aña den un supermerkado i despues na un panaderia. For di 1 di yanüari 2010 mi ta traha na FORMA komo interieur verzorgster.
Promé ku mi a bin traha na Forma, mi a laborá un tempu na ofisina di impuesto. Mi a kuminsá traha na Forma na Novèmber 2012 komo señora di limpiesa.
Na e momentu ei mi tabata den servisio di un agensia di trabou temporal. Dia 8 di aprel 2013 mi a drenta den servisio di Forma.
Mi ta kontentu ku mi kolega ku mi ta traha huntu ku n’e. Mi ta hopi kontentu tambe kon tur hende ta anda ku otro aki den Forma. Mi ta hopi satisfecho i gradesido di por ta akinan.
Na 1989 mi a bin for di Haiti bin traha na Boneiru. Mi a traha 10 aña pa sùrnan di Rozendaal den tur sorto di kos. Mi tabata traha den kura, shofùr i bode.
Despues ku ya nan no a sigui ku nan trabounan nan Boneiru mi a bai traha pa kompania di seguridat pa dos aña. Despues mi a bai Hulanda kaminda mi a traha den produkshon i mi a siña Hulandes.
Na aña 2010 mi a bin Boneiru bek anto mi a haña mi trabou na e kompania di siguridat bek. Na mart 2013 mi a kuminsá traha na FORMA komo bewaker/concierge. E funshon aki mi ta hasi ku hopi plaser!


text:
Kursonan pa Negoshi
Kon?
FORMA ta un sentro di studio di edukashon pa adulto. FORMA tin komo meta pa brinda un oportunidat di edukashon, formashon i enseñansa na komunidat di Boneiru, ku e fin pa desaroyo i kresementu personal.
Kiko?
E eksperensia amplio ku FORMA tin riba e tereno di kurso i estudio akí, tin komo resultado un suministro grandi na servisio. Banda di esaki FORMA ta traha ku un tim di dosentenan kalifiká. FORMA ta buska i uza materialnan resiente i ta adaptá kontenido di e kurso segun nesesidat di e kliente.
Ki dia?
FORMA ta desaroyá un trayekto di estudio spesial pa organisashonnan basá riba e nesesidat di kresementu den e organisashon. E trayektonan ta dirigí riba profeshonalismo di trahadónan Kada kurso ta ofresé un sertifikado di partisipashon. FORMA ta intermediá tambe na èksamen i entregá diplomanan ku Asosiashonnan internashonal ta otorgá.
Unda?
FORMA tin mas lokalidat pa kurso disponibel na Kaya L.D. Gerharts 15. Tambe tin posibilidat pa ofresé kurso na lokalidat di e kliente. FORMA ta traha ku gruponan chikí di 15 persona máksimo.
Ken?
Den konsulta ku e kliente, FORMA ta stipulá un fecha inisial i durashon di e kurso.
FORMA ta pensa ku hopi plaser pa mara desaroyo di e organisashon na e diferente trayektonan die studio disponibel. Asina e estudionan ta sòru pa duna un aporte konkreto na desaroyo di e organisashon. Bo ta interesá den mas informashon? Tene kontakto ku señora Ircelyn Kocks, Koordinadó di Kursonan na FORMA.


text:
Despues di un tremendo ambiente na Parke Himno i Bandera na Barber DIGICEL LO TEI DJADUMINGU AWOR NA MARCHENA
December 14th 2011 - Despues di un tremendo ambiente na Parke Himno i Bandera na Barber DIGICEL LO TEI DJADUMINGU AWOR NA MARCHENA
Despues di un tremendo ambiente na Parke Himno i Bandera na Barber
DIGICEL LO TEI DJADUMINGU AWOR NA MARCHENA
WILLEMSTAD, Kòrsou – 13 di desèmber 2011: Djadumingu ku a pasa Digicel tabata tin un selebrashon grandi i fenomenal, kaminda un kantidat enorme di kliente a presentá na Parke Himno i Bandera na Barber . E dia a bai den masha bon ambiente, unda ku tantu grandi i chikí a disfrutá di tur e aktividatnan i e ofertanan di kita sombré. Hopi hende a sa di probechá kumpra nan selular na preis di baka flaku i a keda sumamente felis di a risibí un regalu di Digicel ku kada kompra. Tambe e banda lokal Dreams a pone un tremendo presentashon durante di e selebrashon aki.
Digicel ta gradisí un i tur ku a presentá i disfrutá di e djadumingu ku a pasa mirando ku e aktividat tabata un éksito rotundo. I mirando e gran demanda, Digicel a disidí pa anunsiá na henter pueblo di Kòrsou, ku nan lo tei presente djadumingu awor dia 18 di desèmber na Marchena, for di 4or di atardi te 10or di anochi kaminda huntu ku bario di Marchena nan ta bai selebrá! For di 4or te ku 9or di anochi Digicel lo tei presente pa asina por ofresé e habitantenan di marchena nan tremendo ofertanan ku nan tin e Pasku ku ta konsistí den selular for di Naf. 29,-. Tambe lo bai tin bouncers i diferente aktividat pa mucha. DJ Renzo lo animá e atardi pa despues e banda lokal DREAMS i GIO lo duna un tremendo presentashon. Pues, probechá i bin sin falta, ya ku e famia grandi di Digicel ta kla pa yuda un i tur ku e ofertanan speshal ku lo tin den kuadro di selebrashon di Pasku.
WILLEMSTAD, Kòrsou – 13 di desèmber 2011: Djadumingu ku a pasa Digicel tabata tin un selebrashon grandi i fenomenal, kaminda un kantidat enorme di kliente a presentá na Parke Himno i Bandera na Barber . E dia a bai den masha bon ambiente, unda ku tantu grandi i chikí a disfrutá di tur e aktividatnan i e ofertanan di kita sombré. Hopi hende a sa di probechá kumpra nan selular na preis di baka flaku i a keda sumamente felis di a risibí un regalu di Digicel ku kada kompra. Tambe e banda lokal Dreams a pone un tremendo presentashon durante di e selebrashon aki.
Digicel ta gradisí un i tur ku a presentá i disfrutá di e djadumingu ku a pasa mirando ku e aktividat tabata un éksito rotundo. I mirando e gran demanda, Digicel a disidí pa anunsiá na henter pueblo di Kòrsou, ku nan lo tei presente djadumingu awor dia 18 di desèmber na Marchena, for di 4or di atardi te 10or di anochi kaminda huntu ku bario di Marchena nan ta bai selebrá! For di 4or te ku 9or di anochi Digicel lo tei presente pa asina por ofresé e habitantenan di marchena nan tremendo ofertanan ku nan tin e Pasku ku ta konsistí den selular for di Naf. 29,-. Tambe lo bai tin bouncers i diferente aktividat pa mucha. DJ Renzo lo animá e atardi pa despues e banda lokal DREAMS i GIO lo duna un tremendo presentashon. Pues, probechá i bin sin falta, ya ku e famia grandi di Digicel ta kla pa yuda un i tur ku e ofertanan speshal ku lo tin den kuadro di selebrashon di Pasku.


text:
Historia
CEDE Aruba tin su historia. Na 1976 e director anterior di CEBEMO a bishita e islanan di Antiyas. Algun luna despues, na maart 1977, a lanta un punto di coordinacion bou nomber di CEBEMO-Antiyas. For di e punto di coordinacion aki a busca financiamento y esaki a wordo parti ariba e diferente isla. Den CEBEMO-Antiyas tabata biba e deseo pa yega na un propio maneho y pa carga e responsibilidad pa un propio maneho. Na e mesun momento e gruponan di Trabou na Aruba y Curacao a haya un curpa formal.
E directiva di Fundacion CEDE Antiyas a wordo forma dor di representante di e fundacionnan CEDE Corsow, CEDE Aruba y gruponan di trabou di e otro islanan. Asina CEDE Aruba a nace. Na maart 1980 a habri un oficina na Aruba bou guia di un trahador part time. Te 1986 CEDE Aruba a fungi como organo di conseho pa CEDE Antiyas. Despues, den cuadro di Status Aparte, CEDE Aruba a Sali for di e organisacion madre CEDE Antiyas y a bira un organisacion autonomo.
Desde e tempo ey CEDE Aruba ta un fondo independiente. Den e periodo entre 2004 te cu 2010 CEDE Aruba a wordo financia for di medionan financiero di Aruba y Hulanda pa medio di e Fondo di Desaroyo Aruba (FDA). Desde 2011 gobierno di Aruba ta financia CEDE Aruba completamente. CEDE Aruba ta orguyoso di e desaroyo aki y ta convensi di su posicion stabil.


text:
E maneho di sparmentu di plaka ta bai mas aleu ku sparmentu pa nesesidatnan di fututro. ‘Credit Unuin’ tin un ról importante di hunga den siña su miembronan kon pa usa nan rekursonan mas miho. Esaki ta nifiká:
Un asuntu importante ta ku mester enkurashá miembronan pa sigui spar mientras nan ta pagando nan fiansa bék. Esaki ta nifiká ku no solamente e mntante na akshón di e miembro ta subi na ratio di e fiansa, pero tambe ku e plaka di spar di e miembro ta subi na ratio di e fiansa, pero tambe ku e plaka di spar di e miembro ta siui oumentá, demostrando e sosio su abilidat pa spar.


text:
Bo kier ta un Blogger?
Un ‘blogger’ ta usa su blog pa publica informacion pa medio di texto y imahen. E ta manera un log of un diario personal. Tambe por dialoga cu otro persona cu ta bishita bo blog. Por expresa opinion propio pa medio di bo blog, bo manera di wak cos, pero tambe por conta storia, comparti poesia, relato of informacion di un topico di bo interes.
Biblioteca Nacional Aruba ta ofrece un workshop ‘Blogging’ pa esnan interesa di comunica cu un publico grandi pa medio di un Blog. Ta duna un splicacion di Blogs y un demostracion. Participantenan por habri nan propio Blog cu Wordpress y ta cuminsa diseña esaki pa medio di diferente templates cu Wordpress ta ofrece. Participantenan ta trece nan propio laptop. Biblioteca ta ofrece WIFI gratis pa traha online. E workshop ta tuma lugar diabierna awor, dia 31 di juli, 9or. Por registra via info@bibliotecanacional.aw
- Blog cu Wordpress
- Diabierna mainta
- 9or
- Biblioteca Nacional Aruba


text:
Farandula
JayJay Feat. NSTYPLY & Enmeris “Summerlove”.
ChillingStation
June 25th, 2015
E weer ta drechando, zomer ta biniendo i e speakernan ta kla pa ambiente. NSTYPLY a drop un videoclip dos siman pasá titulá: “KATUNA”.
Un piesa ku tin tur dj na hulanda i tambe A, B, C ta toka den nan repetoir di fiesta.
Pa trese un kambio i duna bosnan e feeling amoroso, nan a kombiná nan talento huntu ku e famoso artista na hulanda: JAYJAY (Instagram @jayjaymusiq). Un dje tiki artistanan ku tin mas ku 20k followers riba su social-media. Enmeris tambe a bin forma parti di e collabo aki i asina e ‘teamwork’ di e kantika a kuminsa, titula: “SUMMERLOVE”.
E produkshon a start dor ku JayJay tabata ke un kantika ku e swing di antiano. E sabor ku NOS a kustumbrá kun’e.
TSeaN a duna e refrein i bridge un feeling sexy pe damitanan por kanta i Cizzle a benta un verse ala Cizzle.
Huntu ku e famoso producer “Lange Sjaak” nan a sa di produsi un kansion romantiko, pero tog ku su saus bailabel. E producer nan di NSTYPLY tambe a yuda produsi e pista i asina nan a yega na un tremendo resultado.
Awe 25-06- 2015, nan a lansa e videoclip i e kansion pareu Summerlove .
Un tiki hulandes, un tiki papiamentu… pero amor no konose idioma!


text:
Tenta ( pesten). Nos tur konose e dicho ku ta bisa: no hasi ku otro loke bo no ke pa nan hasi kubo. Pero hopi bes nos no ta para ketu kwantu bes nos ta hasi kosnan ku otro hende, ku nos mes lo no gusta pa nan hasi ku nos.
Awe mi ke para ketu riba e problema ku ta tumando luga den nos bida e momentu nan aki. Tenta ( pesten na hulandes ) via medianan manera facebook, mail, enz.
Tin un verschil entre hasi wega i tenta (pesten). E momentu ku bo ta hasi wega ku un hende, anto e hende bisa bo stop i bo sigi tenté, esei no ta wega mas, pero pesten. E persona ta duna bo di konose ku bo ta pasando e grens ku el a pone pabo, i si bo sigi esei ta nifika ku bo ta hasiendo algu ku e persona no ke, i bo ta hortando algu ku no ta dibo, esei ta e persona su pas, trankilidat.
Ora bo ta pest un hende bo ta bezig ta hungando ku su sintimentunan.
Bo ta bezig ta deal ku su alma e momentu ei. Alma di un hende ta sinta te den su interior, kaminda su sintimentunan ta sinta. Bo ta bezig ta deal no ku e hende su exterior pero su interior. un hende su alma ta determina ken e ta, ki sorto di hende e ta.
E momentu ku bo ta pest un hende, bo por hasi e hende dje tantu daño ei ku bo por kambia e hende su personalidat kompletu. E hende por bira un kriminal, of hunga un hende ku e no ta. of e por yega asina leu ku e por mata su kurpa, dor ku bo e debilite dje leu ei ku e ta pensa, kiko mi ta hasi riba e mundu aki, ki nut mi tin riba e mundu aki. E ta pensa ku e no tin balor mas, i pa skapa di esaki e por mata su kurpa.
Hopi bes nos ta bisa, no ta ami a hasie, no ta ami a tenté, pero e simpel echo ku bo hari ora e persona wordu tenta, of bo like algu negatief di otro hende riba facebook, ta nifika ku bo ta bisando e tentado ku e tin ku sigi tenta, of sigi pone sorto di kosnan asina riba medianan di komunikashon
Laga nos ban para ketu i realisa ku sierto jokenan ku nos ta hasi, pa por pasa leuk un ratu, por hasi daño na un hende pa restu di su bida.
Ban siña nos yunan balorisa otro hende manera manera nan kier wordu balorisa, i siña nan ku e mundu aki ta rondo, tur kos ku bai rond ta bin bek.
Ku loke bo planta bo ta kosecha, den bo mes bida of den bida di un di bo desendientenan.
Korda nos por lanta bon mucha pa e komunidat aki, of nos por lanta monsternan ku lo bai destruí bo bida i di otronan
Tur kos ta kumisa na nos mes.


text:
SAN PETERSBURGO.-- “Nos ta apoyá Rusia”, e president dimisionario di FIFA, Joseph Blatter a bisa e president ruso Vladimir Putin, den un enkuentro promé ku e sorteo di e eliminatorionan di e Mundial-2018.
E entrevista entre ambos dirigente a tuma lugá den e Paleis Konstantijn, poko promé ku e sorteo.
Ambos, aparentemente relahá, a papia sintá den un sala di e espléndido palasio. “FIFA semper lo ta ku Rusia”, Blatter a deklará i a ofresé su “spoyo total” pa organisashon di e Mundial-2018.
“Vitaly Mutko, minister di Deporte di Rusia i Alexei Sorokin, direktor di e Komité di Organisashon Lokal, ta hasi un trabou formidabel i nos ta apoyá Rusia. Futbol ta hasi hopi pa pas. E ta algo spesialmente importante den e aktual situashon geopolítiko”, Blatter a agregá.
“Nos lo hasi tur lo posibel pa e deportistanan i e fanátikonan ku bini lo sinti nan mes na kas, i esnan ku sigui e evento na televishon tambe, ku ta partisipá den un grandioso fiesta deportivo internashonal”, Putin a splika di su parti.
Poko promé ku e sorteo, Putin a dirigí su mes na e asistentanan na e akto i e televidente, insistiendo ku e kompetensha lo permití mustra un Rusia ku múltiple faseta i habrí, kapas di sorprendé i inspirá na e mesun tempu ku e Mundial lo sirbi pa reforsá e interes pa futbol den e pais i su bisiñanan.


text:
Digicel a hasi repartishon di premionan final den nan Kampaña di Fin di Aña
WILLEMSTAD/ DECEMBER 2013:- Na víspera di Pasku, Digicel a iluminá Pasku di tur partisipante den e kampaña super eksitoso di Digicel, entregando e premionan final di e kampaña di fin di aña, ku sigur pa e último lunanan di 2013 tabata tin Kòrsou aribabou.
Tambe a hasi entrega di Nafl 1000 di kompra na Centrum Supermarket, esaki a bai pa Sr. Henk Wildeboer.
Ademas di e diferente promoshonnan ku tabata tin den e kampaña di Digicel, a hasi un promoshonspesial pa tur esnan ku ta fiel fanátiko na e Facebook di Digicel, aki ta na unda klientenan por a nominá un ser kerí pa gana un premio; e ganador di esakia resultá Ursela Wefer ku a nominá su amigu Caroll Terborg pa e un estadia denHilton Resort Curaçao. Otro ganadornan den e kampaña a resultá, Vanessa Markesku a gana un sertifikado di regalo na balor di Nafl 250, kortesia di Benetton Curaçao i Romianthe Ramada a regalá su mama Sra. Maryline Ramada un sena pa 4 persona i transporte den e popular ‘Hummer Limo’ kortesia di Sicni 74 VIPTransport.
“Nos por mira atras na un kampaña di kita sombré, ta na su lugar pagradisí tur kliente pa nan partisipashon na nos kampaña. Masha Pabien na tur kua resultá ganador! Nos ta spera ku un i tur disfrutá di nan premionan”, esaki di akuerdo ku Thessa Fleming,relashonista públiko pa Digicel Kòrsou.
Foto:


text:
26-04-2015
Desde Diasabra ultimo 12 landador Arubano ta representando nos isla na Barbados,participando den e Campeonato mas grandi den Caribe pa locual ta trata landamento. E anja aki Aruba su equipo no tabata mes grandi manera ultimo anjanan, pero e calidad di e grupo chikito si tabata presente. Maske cu den...
26-04-2015
Morago, California, US, april 2015. Durante e campeonato nacional mas importante di Merca den e deporte di landamento sincroniza, cu a tuma lugar na e ciudad Morago, California, e atleta di Aruba Kyra Hoevertsz a logra bai cu e titulo máximo den dos evento; Kyra a logra dos medaya di...
26-04-2015
Results Medal Count
01-04-2015
Diabierna anochi den Ballroom di Marriot Stelaris Aruba a tuma lugar e anochi di Aruba su Premio Excelencia den Deporte pa e anja 2014. Cu un sala yen di atleta, famia y invitadonan special a celebra resultadonan di e mihor atletanan reconosi door di nan federación. Arubaanse Zwembond ta sumamente...
31-03-2015
Selecion di landamento di Aruba lo participa na e Campeonato CARIFTA na Barbados e promer siman di April. E 6 landadornan den e categoria 13-14 anja ta un grupo yen di experencia ariba nivel di Carifta Swimming Championships. Den categoría di muchamuher, Aruba tin 4 landador masha fuerte y talentoso,...
31-03-2015
AZB lo tin 4 atleta den categoria 15-17 anja cu lo representa Aruba na Carifta, cual lo tuma luga na Barbados den e prome siman di April. ANDREA VAN DEN BERG, REBECCA MADURO, MIKEL SCHREUDERS y PATRICK GROTERS lo representa Aruba den e categoría Mayor di e Campeonato. Tur 4...
31-03-2015
Despues cu e temporada di clasificacion a termina luna pasa, AZB ta presenta su dos atletenan mas joven cu lo forma parti di e seleccion di landamento cu lo participa na CARIFTA, Caribbean Swimming Championships locual ta tuma lugar na Barbados e prome siman di April. GWENNANDY KOCK y LUCIEN PETERSON...
31-03-2015
Selecion di landamento di Aruba lo participa na e Campeonato CARIFTA na Barbados e promer siman di April. E 6 landadornan den e categoria 13-14 anja ta un grupo yen di experencia ariba nivel di Carifta Swimming Championships. Den categoría di muchamuher, Aruba tin 4 landador masha fuerte y talentoso,...
31-03-2015
AZB lo tin 4 atleta den categoria 15-17 anja cu lo representa Aruba na Carifta, cual lo tuma luga na Barbados den e prome siman di April. ANDREA VAN DEN BERG, REBECCA MADURO, MIKEL SCHREUDERS y PATRICK GROTERS lo representa Aruba den e categoría Mayor di e Campeonato. Tur 4...
22-03-2015
AZB bon representa pa Aruba Dolphins Swimming, Barracudas Aruba Synchro, Orca's Swimming y Stingray Swimming, Selecion Nacional, Directiva y Officialnan.


text:
Radio Update
Ambiente Fin Aña Bo Ta Sintie Na Bo Chilling Station.
ChillingStation
December 4th, 2014
E countdown a kuminsa pa yama 2014 ayo. Tambu, aguinaldos & kansionnan di pasku ja ta zonando kaba na radio. Un friw imenso a dal nos mas trempan ku normal. Pesey den e luna di december aki, Chilling Station tin e kayente di fin aña […]
DEO Ta Presenta: Dia Kultural Caribense “Ban Topa Korsou”
ChillingStation
March 31st, 2014
DEO ta presenta “Ban Topa Korsou”. Un dia yena ku aktividat nan pa mucha I hende grandi. Lo bai tin diferente artista riba e dia aki. Manera Willy Rodriguez, New Wine, Sue Yen, Siki I hopi mas. DEO ta wardabo djasabra 19 april for […]
Nos a sera 2013 en grande!!
ChillingStation
January 1st, 2014
Chilling Station kier a yama e pueblo di Hulanda , Curacao , Aruba , Boneiru y demas pais nan danki pe sintonia di ayera durante bispu di aña bai kue aña nobo. For di 10 or nos a sa di yena varios kas ku ambiente […]
Ambiente Fin Aña Serka CS.
ChillingStation
December 28th, 2013
Henter aña bo a gosa di e dushi musika ku nos a trese den bo (so) kas. Kon nos ta hasi lagabo sin e ambiente riba e ultimo dia di aña? Chilling Station lo ta On Air for di 10 or di mainta pa […]


text:
August 2014 15
Awor ta Makelaar ta bai bende e kompania Aqualectra Bottling Co. “Claro” ?
Hasiendo uso di nos derecho ankrá den Reglamento di Órden di Parlamento pa hasi pregunta nos ta aserká sra. Minister ku lo siguiente. Nos a tuma nota den un email ku ta sirkulando kaminda un kompania di “Makelaar” awor a hanja opdracht na nomber di Gerensha di Aqualectra pa aserka esnan ku a mustra interes […]
Miembronan di direktiva i miembronan di hunta di komisario inkompleto den fundashon i kompanianan di gobièrnu
Na: Konseho di Minister Tur Minister den e 9 Ministerionan Fort Amsterdam # 17 Presente Willemstad, 25 di ougùstùs 2014 Tópiko: Preguntanan na tur Minister den Gabinete Asjes, tokante miembronan di direktiva i miembronan di hunta di komisario inkompleto den fundashon i kompanianan di gobièrnu. Apresiabel Ministernan, Hasiendo uso di nos derecho ankrá den Reglamento […]
Pueblo di Kòrsou prekupá ku plaga di sangura den nan bario i bibienda
Willemstad, 19 di ougùstùs 2014 Presidente di Parlamento di Kòrsou Señor M. Franco Wilhelminaplein # 4 Presente Señor Presidente, Pa medio di e karta aki, hasiendo uso di artíkulo 96 di reglamentu di órden di Parlamento, mi ke pidi bo persona pa dirigí e karta athunto na Minister di Salubridat, Medio Ambiente i Naturalesaseñor […]
Nos ke ta sumiso òf nos tin dignidat?
Despues di un reunion públiko kaminda Ivar Asjes, na nòmber di Gobièrnu a bin menasá parlamento ku lo surgi un lèi nobo di reino si nos mes no aseptá e kambio di e lèi di sanshon pa laga otro disidí pa nos e posishon riba temanan ku por tin konsekuensia pa nos pueblo den futuro, […]
Conform het Statuut het voeren van buitenlands beleid niet uitsluitend een koninkrijk aangelegenheid is
Allereerst wijzen wij erop dat, hoewel het Koninkrijk een volkenrechtelijke rechtspersoon is, de landen van het Koninkrijk afzonderlijke economieën vormen. Met andere woorden, het Koninkrijk is geen douane-unie, noch vormt het een economische- en monetaire unie. Het Koninkrijk vormt zelfs niet eens een vrijhandelszone. Het gevolg hiervan is dat buitenlandse economische betrekkingen van de afzonderlijke […]
GABINETE ASJES DESPUES DI 18 LUNA A BOLBE LAGA TUR PENSHONADONAN NA KAYA I A PIDI 1 LUNA MAS DI TEMPU PA TRESE KLARIDAT DEN NAN SITUASHON.
Willemstad, 15 ougùstùs 2014 Ta un bèrgwensa kon Gabinete Asjes den persona di Minister Whiteman ta bolbe laga penshonadonan na kaya riba e lei ku aña pasa dia 1 di febrüari e koalishon di Pueblo Soberano Partido Pais, Partido Nashonal di Pueblo i esun ku a hòrta asiento di PAR bai ku ne a pasa […]
Ben Whiteman i koalishon ta skors reunion over di Seguro Médiko Básiko te Sèptèmber
Despues ku Ben Whiteman i e koalishon aktual a bin ta primintí tur sorto di kos den kuadro di e lei robes ku a pasa 23 Yanüari 2013, awor ta resultá ku te ainda despues di 18 luna nan no ta dispuesto pa drecha nèt nèt nada.Den un karta fecha 28 Yanüari 2014 , Minister […]
E bèrdat sin miedu: https://www.youtube.com/watch?v=9k5NOJ2uTpo
Den e programa “Un Mihó Kòrsou ta posibel” di djasabra último 9 di Ougùstùs sierto bèrdatnan a subi riba mesa. Tin mas bèrdat di mas akshon ku awe bo ta komprondé kon esakinan tabata hinka den otro, keda pendiente paso lo tin mas programa unda e tópiko lo ta di e mesun índole.
SOUNDCLOUD
Support us
Relatonan Resien
- Gana bo outo HAIMA M3 2016 dia 3 di desèmber awor ku MFK!
- Minister van der Horst kier kita 70 trahadó for di trabou pa remplasá nan ku “uitzendkracht”
- Movementu Futuro Kòrsou (MFK) a partisipá na e XXXIII Kongreso di Copppal na Repúblika Dominicana
- Keho di Schotte kontra abogado Roelof Bijkerk a wòrdu trata awetardi 3or den Raad van Toezicht di Abogadonan
- Si Partido PAR, no drenta Gobièrnu, Gruponan Establesé lo Ataka e Lider Polítiko Personalmente
Archivo
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013


text:
Kon ta bai? Ami ta Laura Thomas-Richardson di Biz Solution Shop B.V. i pa mas ku 12 aña mi a yuda mas ku 800 empleado haña sa kiko e asuntu di Inkomstenbelasting ta kome i bebe.
Asina nan a logra Evitá ku nan a sigui pèrdè plaka sin nan mes sa. Pero no esei so. Nan a logra siña sa kiko nan tin ku hasi, kua dokumentonan ta importante pa entregá huntu ku nan Aangifte Inkomstenbelasting, i asina haña mas sèn bèk di belasting.
Problemanan di Empleadonan relashoná ku Belasting
Ora mi a duna charla riba e topiko di Belasting, mi a topa vários problema entre empleadonan.
Ata algun akí:
-
Insiguridat
-
Hopi empleado ta insigur di si ta kumbiní nan yena e Aangifte Inkomstenbelasting òf nò
-
-
Desgustu
-
Vários empleado tin un desgustu mes, pa sikiera papia tokante e tema di Belasting
-
-
Falta di konosementu di Asuntu di Belasting
-
Ta basta empleado no tin sufisiente informashon relashoná ku Belasting pa nan mes bida privá
-
-
Falta di informashon di kiko por i kiko no por entregá
-
Hopi hende ainda no sa e reglanan pa yena Aangifte Inkomstenbelasting: kon pa yena e Aangifte, kua dokumento ta nesesario pa warda, ki dia mester entregá e Aangifte etc. etc.
-
-
Empleadonan ta bira rondó pa yena e Aangifte Inkomstenbelasting
-
Komo ku nan no konosé e materia, tin empleado ku a keda bira rondó, te e fecha di entrega a pasa bai laga nan
-
Kos nobo: Sekretonan ku kasi niun hende sa, pa baha bo Inkomstenbelasting
Mara bo ke sa: a bin kambio di lei desde 1 di yanüari 2015. Esaki ta nifiká ku no ta tur kos a keda meskos pa loke ta trata yenamentu di Aangifte Inkomstenbelasting.
Ata algun punto ku a bini kambio riba dje:
-
Interes riba sèn di spar
-
Gastu di Mantenshon di kas i kurá
-
Gastunan di bo mes estudio i mas…
Kuantu empleado a haña ayudo?
Bo mes ta mira: nan ta mas ku 800 ku a tuma mi konsehonan ta serio. Pero ta mas ku 1.000 empleado di un òf otro forma a bini den kontakto ku informashonnan ku nos ta suministrá, pa sea nan mes òf nan persona di kontakto, yena nan Aangifte Inkomstenbelasting mas mihó.
E empleadonan ku nos a sirbi ku nos servisio, ta bini for di vários sektor manera: Seguro, Hòtel, Gobièrnu, Sektor Privá etc.
Loke ta URGENTE pa bo hasi awor ta…
-
Disidí ki benefisio ABO ke saka personalmente di bo Inkomstenbelasting
-
Analisá i wak ta kiko ta stroba bo di logra e meta ei
-
Plania ki paso bo ta bai dal pa awor sí bo logra bo meta
Pa yuda bo alkansá bo meta, mi ta ofresé bo pa un tempu limitá, un guia GRÁTIS pa bo haña sa e
“Sekretonan ku Kasi Niun Hende No Sa, pa Baha bo Inkomstenbelasting 2015”
huntu ku un vidio ku yama:
“10 Eror Grave ku Mayoria Hende Ta Kometé den Asuntu di Belasting i Kon pa Evitá Nan”
Mi ta invitá bo pa yama: 766.5600 òf manda mi bo e-mail na: info@bizsolutionshop.com.
Nos lo manda e guia aki pa bo sin niun gastu i sin niun obligashon di bo parti.
P.S.
Bishitá nos ofisina, Biz Solution Shop B.V. segun sita, di djaluna pa djabièrnè. Lo bo haña Kontesta pa kualkier pregunta ku bo tin pa baha bo Inkomstenbelasting.
Yama nos personal amabel na 766.5600 òf manda bo e-mail na info@bizsolutionshop.com.
Ademas, ora bo bishitá nos via bo sita, nos tin un regalo spesial i grátis pa bo. Esaki ta bo:
“Chèklist NOBO pa 2015, pa Yuda bo Haña Sèn Bèk di Belasting.”


text:
Tabata dialuna mainta cu mi a lesa cu atardi lo tin un misa pa pidi Dios descanso pa e alma di Mitch Henriquez. Y atardi mi a bay misa di Noord, pa mustra mi convivencia. Tambe pa den mi silencio conecta cu mi Dios, cu mama Maria y pidi pa forsa pa e famia y husticia Divino den e caso di Mitch Henriquez. Mi a brasa e mama di Mitch y ta pensa den mi mes ‘Ki dolor e mama aki mester tin den su curason na e momentonan aki’. Despues den e vigilia pafor di misa, mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida’.
Cherry, e ruman muhe di Mitch ta contami ‘Senjora, mi ruman ta un hende cu ta semper jolly, semper e ta trese alegria unda cu e ta. Di tur hende, e no a merece un morto asina’. Mi ta di acuerdo cu Sherry, maske mi no a conoce Mitch personalmente, pero mi a bay riba e pagina di Facebook di Mitch Henriquez y akinan mi ta topa un persona simpatico, cu alegria den su postnan. Un hende cu expreshon simpatico. Mi ta topa tambe un banner di juni 2014 cu ta bisa ‘No matter what, in victory or defeat. Hup Holland Hup.’ Y mi ta pensa con cruel destino tin ora ta.
Mi ta sende mi bela y resa hunto cu tur presente. Maske jena cu dolor, e anochi ta tambe hopi sereno cu e luna cla riba e imagen di Cristo den cura di misa. Union di famia y hendenan cu a bin hunto pa comparti nan sentimento na un forma digno di nos Aruba chikito. Vooral e presencia di su hendenan di Noord a resalta. Mi a bay cas bek cu un curason mes pisa cu lihe. Y mi ta refleha riba e palabranan di Mitch su ruman ‘Di tur hende, e no a merece un morto asina.’ Pakico Mitch, mi ta pensa? Ami ta kere cu e misterionan di bida ta hinca den e mente Omnipotente di Dios. Den mi curason mi ta spera cu e morto cruel y inhusto di Mitch por mustra hendenan rond di mundo cu violencia no ta e caminda. Y cu tambe na Aruba cada un di nos por hasi intentonan tur dia pa pensa cu e mente di Dios den cada cos cu nos hasi. Ami ta kere cu Dios lo pensa semper cu amor, cu husticia, cu compashon y tolerancia. Y Dios lo pensa tambe cu alegria di bida, loke nos por sinja di Mitch.’ Cu Mitch haja su pas den e Reino di Dios y cu su famia haja forsa pa surpasa nan dolor y consuelo cu husticia a prevalece den e investigacion cu a ser hasi.
Ingrid Werleman


text:
Search
Follow Us!
-
Join Our Newsletter!
Recent Comments
Archives
- July 2015
- June 2015
- May 2015
- April 2015
- March 2015
- February 2015
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- December 2013
- September 2013
- August 2013
- June 2013
- May 2013
- April 2013
- March 2013
- February 2013
- January 2013
- December 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- February 2010
- December 2009
Links
PollsLoading ...
-
Tag Archives: abuso
Un bela pa Mitch y e dolor y balentia di un mama
Mi ta wak e mama, para cu un bela den su man banda di e potret di su yiu cu a muri bou circumstancianan asina violento y mi ta pensa ‘Ki balente e mama aki ta, di por para akinan cu un bela pa su yiu, mientras su curason lo ta kibra den mil pida. Continue reading
E morto tristo di sr. Mitch Henriquez
Mi ta puntra mi mes con hopi BIDA di un ser humano ta bal pa e polisnan involvi den e morto tristo di sr. Mitch Henriquez. Continue reading
Posted in Desaroyo di Bida Tagged abuso, abuso di polis, abuso di polis na Hulanda, Mitch Henriquez, violencia Leave a comment
E morto di un hoben studiante y violencia cu ta jama mas violencia.
Mi no kier perde speransa den mi Aruba, dushi Tera, e isla cu a mira mi nace. E isla cu a inspirami pa pensa cu un dia nos por TA e ehempel di ‘un isla felis’. Continue reading
Posted in Articulo, Desaroyo di Bida, Dios den bida diario, etica, inspiracion Tagged abuso, Bida, Comunidad, trabou Leave a comment
Aruba, no lag’e jega nunca asina leu y asesinato di sr. Wiels
Hopi trustu, kruel, lamentabel i bergonsoso e horibel asesinato di Sr. Helmin Wiels. Ta duna miedu, miedu di nos mes hendenan. Nos komunidat ta manera kos ku a bira siegu. Siegu i ignorante. Siegu pa òrden, siegu pa komprenshon i siegu pa positivismo. Hasta siegu pa e amor ku nos tin ku praktiká pa traha riba e futuro pa nos yunan, pa nos mes, i pa nos pais. Continue reading
Posted in Articulo, Desaroyo di Bida, Dios den bida diario, etica, inspiracion, Nos Planeta Tagged abuso, asesinato, balor, Bida, Comunidad, Corsow, Curacao, Hermin Wiels, robert coffie Leave a comment
Con abo lo sinti si tabata bo yiu
Na Aruba: Hues ta pidi 2 aña di prison pa homber cu a abusa di su propio yiu muher menor di edad. Imagina bo cu ta bo yiu. Con bo lo a sinti? Continue reading
Posted in Articulo, Desaroyo di Bida, Dios den bida diario, etica, Nos Planeta Tagged abuso, abuso sexual, balor, Bida, Dios, educacion, famia, husticia 4 Comments
OM a pidi apenas 3 luna den apelashon pa pareha ku tin kondena haltu pa violashon di mucha
E caso liga na e articulo ‘Pèrdida di señorita no ta nifiká ku tabatin relashon seksual’, publica maart 31, 2013. Tristo pa lesa con poco balor palabra y pruebanan medico di un mucha parse di por tin den corte, den e caso aki na Corsow. Continue reading
Posted in Desaroyo di Bida, etica Tagged abuso, abuso sexual, Bida, educacion, husticia di clase, violencia Leave a comment
despues di doofpot religioso awor tin un doofpot medico
Si tabata yiu di e dokter of e hues, e diagnostico lo tabata mescos? Mi ta puntra mi mes si e diagnostico aki por ta basa riba informacion cientifico y ken por duna informacion di esaki. Lesa pa bo mes y husga si esaki ta husto. Continue reading
Posted in Desaroyo di Bida, etica, inspiracion, Nos Planeta Tagged abuso, Bida, doofpot, educacion, husticia di clase 2 Comments
Hoben ta mata otro hoben na Aruba… dicon?
Con nos por a jega asina leu, cu e noticia cu un hoben a mata otro hoben ta ocashona reaccionnan cu ta indica cu tin hende lo por ta contento cu un hende a mata un otro, pasobra e otro ta criminal toch? Continue reading
Posted in Desaroyo di Bida, Dios den bida diario, Nos Planeta, Wellness & Lifestyle Tagged abuso, amor, Bida, Comunidad, educacion, famia, pensamento, taboe Leave a comment
Crimennan hororoso y e sonjo cu nos por sonja ainda
Un mama turista ta ser sospecha di a hoga su 2 yiunan den e badkuip di un hotel luhoso na Corsow. Hororoso… Con un mama por jega asina leu? Kico nos por hasi pa evita crimennan asina? Continue reading
Posted in Desaroyo di Bida, Dios den bida diario, etica, Nos Planeta, Wellness & Lifestyle Tagged abuso, Bida, crimen hororoso, famia, pensamento, spiritualidad, taboe Leave a comment
E regalo di mas grandi pa un mama no ta ‘cos’….
Diadomingo awor ta dia di mama… ban dedic’e tambe na e yiunan di mama… e regalo mas grandi pa un mama ta pa honra su yiunan… y duna nan respet como yiu y creacion di Dios…ban stop abuso di mucha…
Continue reading
Posted in Desaroyo di Bida, Dios den bida diario, Wellness & Lifestyle Tagged abuso, amor, dia di mama, educacion, famia, Ingrid Werleman, regalo pa mama, sexualidad Leave a comment


text:
CEDEHM ta organisando su di tres workshop den e siman aki.
Bario di Playa
E di tres workshop pa Bario di Playa ta; Autoestima y Total Makeover. Esaki lo tuma lugar dia 26 di mei 2012, na Centro di Bario Playa Pabow, cuminsando di 10or di mainta te cu 3or di atardi. Den e workshop aki lo bo haña un boost pa bo autoestima y tipsnan valioso pa cuida bo aparencia completamente gratis. Corda bin cu spiel chikito y bo make-up tasje.
Bario di San Nicolaas
E di tres workshop pa Bario di San Nicolaas ta; Finansas. Esaki lo tuma lugar dia 26 di mei 2012, na Centro di Bario Playa Pabow, cuminsando di 10or di mainta te cu 1or di atardi. Den e workshop aki lo bo siña con pa traha bo budget familiar y bo ta haya conseho financiero con pa lanta bo mesun negoshi. Fundacion pa nos Comunidad tambe lo ta presente pa duna informashon encuanto nan fundashon y pa duna algun tips pa shop mas economico. E workshop aki tambe ta completamente gratis.
Corda jama y inscribi pasobra cupo ta limita. Keda pendiente pa e ultimo workshop, cual lo tuma lugar otro siman.
Saludos,Team CEDEHM 5881391
Join nos riba facebook:


text:
- Bon Bini
E website aki ta speshal pa abo ku ta gusta skucha i lesa palabra di Dios na bo propio idioma.
Nos ta sigur ku Dios tin un plan pa ku bo bida. I nos deseo ta ku atraves di e website aki lo bo tin
un enkuentro personal ku bo kreador i Salbador Hesu-Christo.
Dios bendishona bo rikamente i alabes bo ta keda kordialmente invita na Iglesia Amigu Tilburg pa asisti na nos
sirbishinan tur diasabra mainta kumisando for di 9:45
- Resumen di Les
Nunka tabata e intenshon pa e bon nobo di salbashon keda limitá na e pueblo hudiu; e ta bon nobo pa tur hende.
Komo Kristu Su siguidónan, nos ta invitá pa uni ku né den Su mishon pa tur hende.
-
Bo salú
BO TABATA SA KU...calcium i vitamina D ta dos nutriente indespensabel pa salu di bo wesunan?
Wesu ta hunga un rol sumamente importante den e kurpa humano, e ta protehá organo (nan), ankra muskulonan, sòru pa struktura i ta konservá calcium.
Awor nota, pa wesunan salu i fuerte, tin dos nutriente indespensabel pa esaki, kual nan ta calcium i vitamina D.
Calci sigui lesa..>
- Reflekshon
Sabbat 15 Ougùstùs 2015
S. Elizabeth
No tene miedu.
Tin bia bo ta prekupa ku problema òf bo tin ku kore pa bo bida.
Tin situashon ta parse manera no tin salida, manera Dios a bandona bo.
Pero Dios ta mas grandi ku tur problema, Dios ta mas grandi ku tur situashon.
Dios ta bo eskudo i E no ta bandona bo.
Bo ta konfia den bo Dios den tur situashon?
Bo ke proklama esaki?
mas..>
- Lesa Beibel pa aña
Laga nos lesa nos beibel diariamente. Aki bo por haña un Schedule pa lesa bo beibel tur dia.
Nos versikulonan pa awe, 17 di Aug 2015 ta:
- Pensamentu di siman - 34, 2015
Felis siman na tur, mi ta spera ku e siman aki ta karga ku amor y pas. Dios bendishona boso y demas famia...
E mandato di evangelio ta un yamada na kada kreyente pa ta enbolbí den e tarea di forma disípulonan entre tur grupo di hende.
Hesus Su mandato pa bai no ta un sugerensia; mas bien, e mester ta un estilo di bida pa kada un di Su siguidónan.
.... sigui lesa..>


text:
Kico ta arubadaycares.com?
Arubadaycares.com ta e prome y unico website cu ta brinda mayornan e oportunidad pa por busca y haya e scol mas adecua pa nan yiu. Por busca scol serca di cas of serca di trabow. Mayornan por observa alrededor di 80 scol pa haya informacion tocante servicio, orario, prijs y tipo di scol, disponibilidad di cupo y mucho mas. Tambe por lesa opinion di otro mayornan riba diferente scol y por haci comparacion entre diferente scol pa asina por scoge esun mas adecua pa nan yiu.
Cua tipo di scol ta wordo inclui riba arubadaycares.com?
Arubadaycares.com ta inclui creche, speelschool, peuterschool, pre-school, naschoolse opvang y tra’i merdianan di Aruba. Tur dia nos ta purba di inclui mas scol te ora cu nos tin mas tanto scol posibel riba e web site aki.
Cua tipo di scol no ta wordo inclui riba arubadaycares.com?
Arubadaycares.com no ta inclui e kleuterschoolnan, scolnan di enseñansa basico of scolnan secundario.
Con arubadaycares.com ta funciona?
Pa haya sa con arubadaycares.com ta funciona por mira e video di instruccion door di click aki.
Ki informacion Aruba Day Cares ta duna riba su website?
Unabes bo ta riba e pagina di un scol bo lo por haya tur e informacion necesario pa asina yuda cu bo escogencia. Pa menciona algun, lo tin un discripcion di e scol, dianan y orario cu e scol ta habri, prijs di e scol, si tin cupo. Tin un pagina tambe unda bo por wak potret y video di e scol. Tambe bo ta haya un mapa cu lo ta indica con pa yega na e scol desea.
Arubadaycares.com ta duna mayornan e oportunidad di compara diferente scol cu otro a base di cierto puntonan di servicio cu e scolnan ta ofrece. Esaki ta yuda abo como mayor pa scoge un scol cu ta cuadra cu bo criteria.
Kiko ta e costo pa mi por haci uzo di arubadaycares.com?
Bo por haci uzo di e website aki completamente gratis pa asina busca un scol adecua pa bo yiu(nan). Nos tin mas di 80 scol registra ariba e website. E ta e unico website cu ta yuda den e buskeda di un scol pa bo yiu(nan) na Aruba den un manera facil, lihe y completo.
Si tin kualkier otro pregunta por tuma contacto cu nos door di click aki


text:
Digicel promoviendo lesamento na centro traimerdia Sabana Basora
Muchanan consciente di importancia di lesamento
Digicel promoviendo lesamento na centro traimerdia Sabana Basora
ORANJESTAD, Aruba - 13 di November 2014: E team di Digicel a inicia atrobe cu e proyecto di lesamento, bishitando algun centro di traimerdia. A cuminsa na Centro Traimerdia na Washington y a sigui pa Scol Preparatorio Sabana Basora. E ekipo dinamico di mercadeo di Digicel, compaña pa algun empleadonan di e compania di comunicacion mobil cu mas ta creciendo den Caribe, Centro America y Latino America a bishita klas pa klas pa aprecia e trabao di e muchanan. E topico di dia tabata "Feesten". A yuda e muchanan cu guia pa cu lesamento y esaki tabata un rato hopi ameno. Encurasha e muchanan pa lesa tabata un di e metanan principal di e bishita. A mustra nan riba e importancia di lesa. E muchanan ta hopi consciente riba e importancia di lesamento y nan a mustra di sa con pa tende y lesa na un nivel basta halto. Durante dos siman e team di Digicel lo ta bishitando mas centronan traimerdia den un esfuerso pa promove lesamento. Digicel tabatin palabranan di gradicimento special na tur e tanchinan y e studiantenan na centro traimerdia Scol Preparatorio Sabana Basora.


text:
Oranjestad (buvo) E situacion di tempo actualmente na Aruba t’asina cu den oranan di awe mainta Aruba a bolbe haya hopi awacero.
E parti pabou di nos isla a haya mas awa y manera ta conoci, e tempo ta satura, tur dam ta yen y algun di nan a bay over.
Departamento di Obra Publico tin como binti ploeg cu ta trahando pa controla e damnan, rooi y roosternan di riolering.
Bombero ta bezig ta pomp awa na tres localidad esta Bushiri, Brickel Bay y Pos Abou.
Departamento di Asunto Social y Roode Kruis ta controlando e situacion y ta haci uzo di jeep pa bishita e famianan den e areanan afecta pa wak si nan mester di ayudo.
Den centro di ciudad tin hopi awa para den e cayanan y autoridadnan mester a cera diferente caya.
Tambe ta trahando ariba un plan pa cera mas caminda si e awacero sigui yobe fuerte, pasobra tin indicacion cu nos isla lo por haya mas awacero den e proximo dianan.
Ta pidi tur hende pa sigui noticia di Servicio Meteorologico y pa cada hende tuma su propio medidanan di prevencion.
Servicio Informativo di Gobierno
Pronóstiko di tempu pa islanan ABC bálido te djabièrnè atardi 18:00’or, 24 di sèptèmber 2010.
Kompilá: Djaweps 23 di Sèptèmber 2010, 18:00′ or.
Tempu: Parsialmente nubla, temporalmente por bira hopi nublá ku algun áwaseru ku kisas por bai kompaña pa welek i bos.
Temperatura máksimo lo ta 30 °C. i mínimo 24°C.
Solo ta sali 06:25 ‘or i ta baha 18:30 ‘or.
Bientu:
Suak te moderá for di generalmente direkshonnan entre sùitost i ost; Forsa 2 te 4 ( 7 te 30 km/ora, 4 te 16 nudo). Durante di áwaseru ráfaga basta fuerte te posiblemente duru; Forsa 5 te 7 ( 31 te 61 km /ora, 17 te 33 nudo ). Temporalmente por bira kalmu for di direkshon varia.
Situashon general:
Un ola tropikal tabata situá awe mainta wèst di Aruba ta sigui move den direkshon wèst. Mayoria di e aktividat di áwaseru a pasa nos islanan i ainda a keda algu di humedat. Pa e motibu aki durante e próksimo 24 ora lo keda basta nubia i for di algun di nan por desaroyá algun áwaseru riba sierto parti di e islanan ABC. Lokalmente esakinan por ta fuerte i kousa molèster.
Kondishon di laman:
Trankil te moderá ku olanan di ménos ku un meter ( 3 pia). Durante di di áwaseru olanan por krese te 2 meter ( 7 pia ). Botonan chikí ta wòrdu avisá pa tene kuenta ku e evento aki.
Sistemanan tropikal:
Awe despues di mèrdia a desaroyá riba e parti suitwèst di Caribe e di 15 depreshon tropikal di e aña aki. Awe tardi 5 ‘or e depreshon a sigi desaroyá i bira tormenta tropikal Matthew. Tormenta tropikal Matthew tabata situa awe tardi 5′ or na 14.0 nort i 76.9 wèst esaki ta 700 km ost di Puerto Cabezas, Nicaragua.
E bientunan maksimo rondo di e sentro ta alkansa 65 km/ora i e depreshon ta move den direkshon wèst ku un velosidat di 26 km/ora. Tormenta tropikal Lisa a rekobra algu di forsa atrobe i ta moviendo den direkshon ost riba Osean Atlántiko. Aktualmente ta di interes solamente pa nabegashon. Ningun di e dos sistema tropikalnan aki no ta un menasa pa e islanan A,B, C.
Pa mas informashon, por fabor bishitá nos página wèb na: http://www.weather.an/cyclones/index.asp
Fenómenonan spesial: Ningun.
Pèrspektiva te djasabra atardi: Por lo general parsialmente nublá ku chèns riba algun áwaseru lokal kisas kompaña pa welek i bos.


text:
Minister Balborda ta anunsiá: Plenchi di Tráfiko na Palu Blanku awor lo funshoná komo un rotònde
Willemstad – Minister Balborda di Ministerio di Tráfiko, Transporte i Planifikashon Urbano huntu ku Servisio pa Obra Públiko ta informá komunidat ku huntu ku Polis di Tráfiko, a disidí pa kambia e situashon di tráfiko na plenchi di tráfiko na Palu Blanku. Di e forma aki, ke yuda aliviá tráfiko na e punto prinsipal aki speshalmente den temporada di desèmber. Esaki ta enserá ku na Palu Blanku, entrante mayan 12 di desèmber 2013, lo konta reglanan di tráfiko manera ta vigente na un rotònde.
E kambio aki ta trese e siguiente benefisionan mesora pa komunidat, esta: 1) Rotònde a keda proba rònt mundu di ta mas seif, pues tin ménos aksidente na rotòndenan kompará ku na krusadanan ku lus di tráfiko, 2) Fluho di tráfiko den un rotònde ta kore mas fásil, pues e lo aliviá tráfiko sigur, 3) A largu plaso un rotònde, ta sali pueblo mas barata, mirando ku na un rotònde no tin gastu di koriente i gastunan di mantenshon ta hopi ménos ku na lusnan di tráfiko.
Den un rotònde, semper e tráfiko ku ta den e rotònde, pues tur vehíkulo den kualke un di e dos via nan den e rotònde, tin preferensia. Pues tur vehíkulo ku ke drenta e rotònde, mester duna tur esnan den e rotònde preferensia dor di warda te ora esakinan pasa i habri un oportunidat seif pa nan por drenta e rotònde. Esaki ta e regla di mas importante ora ta kore un rotònde.
Tambe ta importante pa komo outomobilista, bo disidí promé ku bo yega na e rotònde, kua direkshon lo bo ke bai. Di e forma aki, na momentu ku bo drenta e rotònde, mesora bo ta den e via korekto ku bo a skohe pa kore aden.
E situashon aki ta unu temporal ku lo dura te ku aprel 2014. Na kuminsamentu di mei 2014, lo kuminsá rekonstruí e infrastruktura pa hasi e plenchi kompletamente manera un rotònde mester ta. A skohe pa hasi e kambio aki den desèmber, mirando ku e ta aliviá tráfiko inmensamente i a skohe pa hasi e kambionan den infrastruktura mes na mei 2014 mirando ku esaki ta despues di e periodonan di Karnaval i Seú. Asin’aki no ta stroba komunidat di disfrutá di su fiestanan nashonal.
Mirando e kambio grandi aki, Servisio pa Obra Públiko lo informá komunidat pa medio di un kampaña di informashon splikando kon mester kore awó na Palu Blanku. Tambe ta pidi outomobilistanan pa paga bon tinu na e señalnan den forma di flecha ku tin riba kaya. Nan ta indiká ki ora mester skohe kua via i tambe ku mester para promé ku drenta e rotònde (konosí komo ‘haaientanden’). Tambe lo pone bòrchinan di tráfiko ku ta indiká ku e situashon di tráfiko a kambia i lo tin bòrchi ku ta pidi outomobilistanan pa trafiká ku koutela na momentu ku ta yegando Palu Blanku.
Minister Balborda ta konfia ku esaki ta na bienestar di un i tur i ta pidi tur usuario di Palu Blanku pa manehá ku mas koutela. Tambe nos ta pidi outomobilistanan pa bai mas trankil durante e temporada di fin di aña aki. Por siguí e último desaroyonan di Minister Balborda via di su página di Facebook ‘Earl W. Balborda, Minister VVRP’.